recursal/SuperWikiNEXT-32B huggingface dataset:
**陳鐵彪**係香港親中派傳媒人，而家係Now新聞台主管，做過無綫新聞中國組主管。

爭議
--

陳鐵彪不時被指同中方關係密切，而環繞陳鐵彪嘅爭議，主要係同佢親中嘅編採方針，同埋干預前線人員嘅新聞自主有關。

### 搵親中派李慧琼擔任政論節目主持被批評

陳鐵彪喺Now新聞台上任後無耐，就計劃搵民建聯主席李慧琼擔任政論清談節目《大鳴大放》嘅主持，結果引起一啲傳媒人，甚至係親中派嘅批評，話陳鐵彪咁做擺明為民建聯鳴鼓開路搭台宣傳，當時距離原定2020年香港立法會選舉時間好短，厚此薄彼唔公平。資深傳媒人區家麟亦指，李慧琼嘅政黨主席身分有嚴重嘅利益衝突，討論難以做到公平公正，而傳媒慣例最多都只係搵退任嘅「元老級」人物，而且唔涉及日常政黨運作同表態，而陳鐵彪講明「唔可以搵啲我控制唔到嘅人」，更加係印證咗中聯辦安插全港傳媒頭目嘅方針。

### 抽起葉建源對港大疑似中共黨員副校長人選評論

喺2020年10月，坊間傳出兩名清華大學學者獲推薦出任香港大學兩個副校長職位，其中申作軍係清華系黨委委員，時任教育界立法會議員葉建源就接受咗Now 新聞嘅訪問評論事件，表示希望港大釐清，擔心黨員身分聽黨指揮影響學術自由。不過，新聞出街之後，陳鐵彪就喺深宵時分打電話返公司，下令刪除內容。事件引起關注，陳鐵彪接受眾新聞記者訪問嘅時候亦只係講「我認為唔適合咪落架囉」。

之後Now 新聞台發出聲明話係基於「審慎原則、作出若干編輯改動」，但有Now 新聞台員工私下向其他傳媒指，聲明仍然無法解釋下架嘅準則，反而質疑係陳鐵彪自我審查，甚至係觸及中聯辦嘅底線而要抽起。多個部門主管亦質疑將報道下架嘅需要，強調唔希望破壞新聞台公信力，唔想成為另一個TVB。

資深傳媒人區家麟質疑，Now 新聞台嘅聲明，如果「未確定」就唔評論，咁之前林鄭宣布推遲宣讀施政報告，背後嘅原因未能被證實，咁點解Now又搵人評論。

### 涉抽起警務處助理處長蔡展鵬幫襯無牌骨場新聞

2021年5月12號凌晨，多間傳媒包括Now新聞台凌晨都有報道警務處助理處長蔡展鵬因為涉嫌光顧無牌按摩店而被停職調查嘅消息。雖然好多媒體都有跟進，但去到朝頭早，佢指示新任編輯組主管葉惠民抽起新聞，就連新民黨葉劉淑儀就事件回應記者嘅報道都抽起埋。佢聲稱嘅理由係要有埋官方回應先。之後《立場新聞》跟進審查事件，陳鐵彪聽到立場新聞記者啲電話亦只係話「我唔接受立場新聞訪問，拜拜」，隨後收線。

### 涉嫌抽起讚揚英女王言論報導

2022年9月8號，英女王伊利沙伯二世過身；4日之後，喺英國駐香港總領事館門口，好多人排隊悼念，其中喺同月12號，本身Now新聞嘅Facebook專頁裡面，出左個帖，帖裡面有個市民讚英女皇「係偉大嘅領袖，咁多人悼念係民心所向」，好多人都讚好。不過個帖喺半粒鐘後被剷走咗，而據悉[邊個？ ]要求剷帖嘅正正係果日放緊假嘅陳鐵彪。

參考
--

1. 1 2 3  〈【國安處長受查】Now 相關報道一度消失 消息指主管陳鐵彪要求下架 | 立場報道 | 立場新聞〉. 《立場新聞 Stand News》 (英文). 原著喺2021-05-12歸檔. 喺2021-05-12搵到.
2. ↑  〈李慧琼做now主持胎死腹中 ｜ 蘋果日報〉. 《Apple Daily 蘋果日報》 (香港中文). 原著喺2021-05-12歸檔. 喺2021-05-12搵到.
3. ↑  〈聞風筆動：李慧琼任節目主持 建制派投訴不公平 ／文：李先知 - 20200929 - 觀點〉. 《明報新聞網 - 每日明報 daily news》 (繁體中文). 喺2021-05-12搵到.
4. ↑  〈來自TVB的傳媒勝利組 | 區家麟〉. 《獨立媒體》. 喺2021-05-12搵到.
5. ↑  〈Now 新聞漏夜刪葉建源評港大副校人選報道 陳鐵彪：正常編輯改動 | 立場報道 | 立場新聞〉. 《立場新聞 Stand News》 (英文). 原著喺2020-11-30歸檔. 喺2021-05-12搵到.
6. ↑  〈眾新聞 | 關注港大副校人選是否黨員 Now下架葉建源言論後今午再訪問他 陳鐵彪：不合適在未確定消息上加揣測評論〉. 《眾新聞》 (中文). 原著喺2021-05-12歸檔. 喺2021-05-12搵到.
7. ↑  〈刪葉建源評港大副校人選疑為中共黨員片段 Now：基於審慎原則改動 員工：無法解釋準則 | 立場報道 | 立場新聞〉. 《立場新聞 Stand News》 (英文). 原著喺2021-05-12歸檔. 喺2021-05-12搵到.
8. ↑  〈Now新聞陳鐵彪不滿河蟹事件廣傳 部門主管質疑決定憂損公信力：唔想成為另一個TVB ｜ 蘋果日報〉. 《Apple Daily 蘋果日報》 (香港中文). 原著喺2021-05-12歸檔. 喺2021-05-12搵到.
9. ↑  〈傳媒現形記：Now 新聞主管自打嘴巴實錄 | 區家麟〉. 《眾新聞》 (中文). 原著喺2021-05-12歸檔. 喺2021-05-12搵到.
10. ↑  〈國安處處長蔡展鵬涉幫襯「骨場」受查 鄧炳強稍後見傳媒解畫 ｜ 蘋果日報〉. 《Apple Daily 蘋果日報》 (香港中文). 原著喺2021-05-11歸檔. 喺2021-05-12搵到.
11. ↑  〈Now抽起蔡展鵬涉幫襯無牌骨場新聞 消息：陳鐵彪指示有官方回應前要下架 ｜ 蘋果日報〉. 《Apple Daily 蘋果日報》 (香港中文). 原著喺2021-05-12歸檔. 喺2021-05-12搵到.
12. ↑  〈英領長龍悼英女王 市民受訪稱「民心所向」FB删帖 片段停播〉 (香港中文). 喺2022-09-12搵到.
座標: 23°28′3.68″N 113°34′38.1″E﻿ / ﻿23.4676889°N 113.577250°E﻿ / 23.4676889; 113.577250
**三百洞**（粵拼：saam1 baak3 dung6）係中國廣東省廣州市嘅一個景區，喺2002年由從化政府投資開發成渡假村，位置喺從化太平鎮神崗，105國道嘅K2504+400標記位置嘅路口入去5km路程。

三百洞群山當中最高嘅大尖峯海拔達到603米，重高過廣州市區最高嘅帽峯山。

史
-

1938年10月因廣州淪陷，國民黨廣東省黨、政、軍、民、文等機構向北撤到韶關，從化變成粵北抗戰最前線。1938年夏，喺從化縣抗日動員委員會搞嘅中共地下黨員郭漢、雷亢清接受咗中共廣東省委關於充分利用各種合法形式，組織人民抗日武裝嘅指示，從化同廣州一齊淪陷埋，加上好多人睇到嗮班日軍做嘅衰嘢，嗰時日軍侵華總司令岡村寧次同廣州指揮官田中久一，猛咁搞三光政策，將中國嘅抗日根據地搞到連渣都冇得淨。

1939年4月6號，日軍104師團阪垣旅團嘅其一加強大隊從神崗嚟到流溪河北邊河邊，喺馬騮山同中國守軍157師938團第二營一齊鬥，從05:00（UTC+8）打到15:00（UTC+8），令日軍死傷400幾人，重將中村軍長殺埋，攞咗好多同日軍有關嘅機槍、步槍同軍用物資。但中國軍團死傷40幾人。

1939年4月7號，日軍大部隊到神崗作戰時，當地村民冚唪唥走嗮山上匿埋，做漢奸啲人帶日軍上嚟時，日軍指揮官發現山勢好高，山峰又多，入面好多凹地，好似啲窿噉，以為有好多山窿。結果指揮官問漢奸，話部分中國守軍同村民物資㔷埋嗮邊。漢奸覺得村民同部分中國守軍喺山頂好暗地區入面，加上有海拔600米制高點，出於驚死嘅心態，就向日軍指揮官話喺山入面啲山窿度匿埋咗。日軍問有幾多個山洞同人響窿入面，漢奸趁機誇張噉話山上有300個窿，個個窿有卅戶人家，日軍聽咗之後好驚，即刻掉頭返到路口繼續向從化方向走。後嚟村民覺得嚿地係風水福地，救咗好多人，為咗紀念抗日歷史同風水寶地，個村改名做三百洞村。

生態度假區喺1997年之前係廣州北郊分局，1997年，從化市教育局（今日嘅從化區教育局）接管後將北郊分局投資改裝過，起成度假村，工程喺2002年搞掂。由於所在地係三百洞村，加上紀念抗日歷史同風水寶地，所以改名做「三百洞生態度假區」，重加埋「三百洞森林度假村」個名。嗰時放哨用嘅消息樹同準備打日軍啲碉堡，喺2001同2005年俾廣州市公路管理局北郊分局改成三百洞森林度假村嘅定向燈塔同森林拓展探險嘅八角碉樓。

2008年9月4號，有遊客喺公園發現咗極危生物——桃花水母。

註
-

1. ↑  乐探险——三百洞 互聯網檔案館嘅歸檔，歸檔日期2008年12月2號，. 环视旅游
2. ↑  从化水库发现桃花水母 互聯網檔案館嘅歸檔，歸檔日期2016年3月4號，. 广州日报 （2008-09-09 A19版）

連出去
---

* 从化三百洞的历史 广州文史
* 三百洞的名字由来及抗日史 新浪博客 （2007-09-15）

出面網頁
----

* 三百洞生态度假区官方网站
喺生物化學中，**三磷酸腺苷**（粵讀：saam¹ leon⁴ syun¹ sin³ gam¹，英文：**Adenosine triphosphate, ATP**）係一種核苷酸，作為細胞內能量傳遞嘅"分子通貨"，儲存同傳遞化學能。ATP喺核酸合成中亦具有重要作用。

三磷酸腺苷，亦稱作腺苷三磷酸、腺嘌呤核苷三磷酸。

化學性質
----

ATP由腺苷同三個磷酸基所組成，化學式C10H16N5O13P3，結構簡式C10H8N4O2NH2(OH)2(PO3H)3H，分子量507.184。三個磷酸基團從腺苷開始被編爲α、β同γ磷酸基。ATP嘅化學名稱爲5'-三磷酸-9-β-D-呋喃核糖基腺嘌呤，或者5'-三磷酸-9-β-D-呋喃核糖基-6-氨基嘌呤。

生物合成
----

喺細胞中ATP嘅摩爾濃度通常係1-10mM。
ATP可通過多種細胞途徑產生。最典型嘅如喺線粒體中通過氧化磷酸化由三磷酸腺苷合酶合成，或者喺植物嘅葉綠體中通過光合作用合成。ATP合成嘅主要能源爲葡萄糖同脂肪酸。每分子葡萄糖先喺細胞質基質中產生2分子丙酮酸同時產生2分子ATP，最終喺線粒體中通過三羧酸循環（或稱檸檬酸循環）產生最多36分子ATP。

### 糖酵解途徑

內文：糖酵解
喺糖酵解途徑（Glycolytic Pathway）中，一個葡萄糖分子被分解為兩個ATP分子，反應式為：

C6H12O6 + 2 NAD+ + 2 ADP + 2 H3PO4 → 2 NADH + 2 C3H4O3 + 2 ATP + 2 H2O + 2 H+
### 三羧酸循環途徑

內文：三羧酸循環同氧化磷酸化
喺線粒體中，丙酮酸被氧化為乙醯輔酶A，經精確控制嘅"燃燒"會產生總和為兩個ATP分子嘅能量。
三羧酸循環（檸檬酸循環）冚唪唥反映嘅**總和**可表示為：

Acetyl-CoA + 3 NAD+ + FAD + GDP + Pi + 2 H2O → CoA-SH + 3 NADH + 3 H+ + FADH2 + GTP + 2 CO2
### β-氧化

內文：β-氧化
脂肪酸亦可以由β-氧化分解為乙醯輔酶A。每個β-氧化嘅循環為乙酸長鏈脫去兩個碳原子並製造各一個NADH同FADH2分子，可以用於氧化磷酸化分解產生ATP。

### 無氧分解

內文：發酵
無氧分解或稱發酵係同糖酵解有啲相似嘅過程。呢個過程需要喺冇O2作為電子受體時產生能量。喺大部分真核生物體內，葡萄糖同時被作為能量儲存單位同電子供體。從葡萄糖分解為乳酸嘅方程式為：

C6H12O6{\displaystyle \to } 2CH3CH(OH)COOH + 2 ATP

ATP檢測
-----

由於所有未死嘅生物（包括微生物）體內都含ATP，而且佢嘅含量幾乎都好穩定，所以喺環境中拎啲標本返嚟再量返嗰啲標本嘅ATP含量，就可以間接咁反映返環境中微生物嘅數量喇。喺餐飲業，食品製造及加工業（例如奶制品廠），醫療業等呢啲對微生物控制比較緊張嘅行業，ATP測量就提供咗一個非常便利嘅方案。

要量度ATP只需要幾分鐘就搞掂，相反，傳統嘅細菌培養測試話唔埋要成4日先做起，到時嗰啲受污染嘅產品已經流晒出市面喇。亦因為咁，ISO 22000食品安全管理系統嘅危害分析重要管制點（HACCP）都建議用呢隻即時知道嘅評估方法。

ATP循環
-----

人體中ATP嘅總量只有大約0.1摩爾。人體每日嘅能量需要水解100-150摩爾嘅ATP即相當於50至75千克。呢意味住人一天將要分解掉相當於佢體重嘅ATP。所以每個ATP分子每日要被重複利用1000-1500次。ATP唔能被儲存，因為ATP喺合成後必須於短時間內被消耗。

其它三磷酸苷
------

活細胞中亦有其它嘅高能三磷酸鹽如三磷酸鳥苷。能量可以喺呢啲三磷酸鹽同ATP中由磷酸激酶催化反應之類嘅反應轉移：當磷酸鍵被水解嘅時候能量就會被釋放。呢種能量可以被多種酶、肌動蛋白同運輸蛋白用於細胞嘅活動。水解仲會生成自由嘅磷酸鹽同二磷酸腺苷。二磷酸腺苷又可以被進一步水解為另一個磷酸離子同一磷酸腺苷。ATP亦可以被直接水解為一磷酸腺苷同焦磷酸鹽，呢個反應喺水溶液中係高效嘅唔可逆反應。

### ADP與GTP嘅反應

ADP + GTP {\displaystyle \to } ATP + GDP
二磷酸腺苷 + 三磷酸鳥苷 {\displaystyle \to } **三磷酸腺苷** + 二磷酸鳥苷
{\displaystyle C\_{10}H\_{15}N\_{5}O\_{10}P\_{2}+C\_{10}H\_{16}N\_{5}O\_{14}P\_{3}\to C\_{10}H\_{16}N\_{5}O\_{13}P\_{3}+C\_{10}H\_{15}N\_{5}O\_{11}P\_{2}}
ATP可能會被作為納米技術同灌溉嘅能源。人工心臟起搏器可能受益於呢種技術而唔再需要電池提供動力。

註
-

1. ↑  Beis I.，同Newsholme E.A.，（1975）。
2. ↑

睇埋
--

* 二磷酸腺苷 (ADP)
* 一磷酸腺苷 (AMP)
* 環磷腺苷 (cAMP)
* 三磷酸腺苷合酶
* 腺苷三磷酸酶
* 三磷酸腺苷水解
* 檸檬酸循環（亦被稱為克雷伯氏循環或克氏循環）
* 磷酸原
* 硫酯
* ATP 熱化學

出面網頁
----

* ATP and biological energy（英文）
**城堡準則**（粵拼：sing4 bou2 zeon2 zak1，英文：castle doctrine，又叫做**堡壘原則**），仲有**城堡法**（castle law）同**居所防御法**（defense of habitation law）幾個名，係一個法律原則畀人有**居住防衛權**，呢個概念係由羅馬法度來，喺英美法地區度通行。

準則係賦予咗他人喺住屋或其他合法佔用場地（似私家車同屋企，美國一啲州仲包含咗返工地等場地）擁有防衛同得到​​豁免嘅權利，允許他人面對進犯者嗰陣可用武力（包括致命武力）防衛同對抗，並可豁免由之引起嘅法律責任。

由羅馬共和國開始，呢個準則就喺西方文明入邊流傳。喺英國普通法入邊，個基準係以格言「英國人嘅屋企就係渠座城堡」做開嘅。到咗17世紀，英國大律師兼法官Edward Coke爵士喺1628年所出嘅《英國法律研究會》中定咗渠做正式嘅英國法例：

> 一個人嘅住屋就係渠個城堡，對每個人來講渠間屋就係最安全嘅庇護所。
> 
> 

呢個概念後尾就傳到其他地方，以城堡準則而開始為人熟知。喺英格蘭呢個準則係畀人有至大嘅權利阻止任何人入渠屋企，不過呢個權限亦一路有限制，似1950年代後執達吏入宅嘅權力就開始不停擴大。

參考
--

* Law Commission, *Partial Defences to Murder: Overseas Studies* Consultation Paper No 173 (Appendices)

睇埋
--

* 正當防衛
* 就地防衛權

出面網頁
----

* 居住防衛權,defense of habitation
* Castle Doctrine
**列拿·艾剛**（粵拼：lit3 naa4 ngaai6 gong1，英文：**Leelah Alcorn**；1997年11月15號—2014年12月28號）；原名係**左書亞·賴安·艾剛**（zo5 syu1 ngaa3 laai6 ngon1 ngaai6 gong1；**Joshua Ryan Alcorn**）係一個自殺死嘅跨性別美國人。

自殺
--

佢喺2014年12月28號嘅凌晨兩點半（北美東部時間），即係UTC+8時間嘅下晝三點半，喺美國俄亥俄州沃倫縣黎巴嫩市（英文：Lebanon, Ohio）跳出公路，喺71號州際公路（英文：Interstate 71）上面畀半掛車（英文：semi-trailer）撞死。佢亦都喺較早前喺社交網站Tumblr嗰度寫低咗遺書，校好喺佢自殺之後出街。佢喺遺書裡面嘅簽名係「(Leelah) ~~Josh~~ Alcorn」，再次表明想變性，因為佢叉咗父母畀嘅男仔名「Joshua」（「Josh」係「Joshua」嘅簡寫），而用咗佢揀嘅女仔名「Leelah」。後來，佢喺Tumblr嘅帳號畀人刪除。

### 自殺原因

佢喺遺書裏面講，佢由四歲開始就覺得佢其實係女仔，不過困住咗喺男身度。而佢當時重未知道有「跨性別」呢個詞語，更加唔知道可以跨性別，所以就繼續用男仔嘅身份。佢14歲嘅時候知道有跨性別，就好開心，於是就同佢阿媽講佢嘅諗法。但係，佢阿媽極之唔滿意呢個諗法，就送咗佢去啲佢唔想去嘅「心理輔導」，因為嗰啲心理輔導淨係識得貶低佢跨性別嘅身份。之後，佢就開始憎佢父母，亦喺學校裏「出櫃」，話畀人知佢鍾意男仔。佢嘅同學接受到佢嘅性取向，但係佢阿爸阿媽好嬲，話噉做會唱衰佢哋。結果佢哋將佢趕出學校，重同佢啲朋友隔離，甚至收埋咗咗佢嘅手機。雖然話時隔5個月之後，阿爸阿媽先至畀返部手機佢，但係佢已經冇晒所有朋友。

佢最後因為孤單同失落困住嗮，先至揀咗自殺死咗。

各界反應
----

### 佢阿媽

佢阿媽喺佢自殺之後喺社交網站facebook上面發表咗短文章，翻譯做中文之後係咁嘅：「我16歲嘅寶貝仔左書亞·賴安·艾剛喺今朝返咗天家喇。佢凌晨喺街上面行嘅時候畀貨車撞倒。多謝你哋嘅關心。請繼續為我哋祈禱。」佢阿媽亦都話從來唔知道佢想用「Leelah」呢個名。

### 社會關注

喺2014年12月30號，有人喺change.org向佢阿媽寫咗一封請願信，請求佢阿媽喺佢墓碑上面用佢揀嘅女仔名「列拿」，而唔係父母幫佢揀嘅男仔名「左書亞」。呢封請願信喺2015年1月1號已經有五萬人簽名，喺兩日之後（2015年1月3號）已經有七萬五千人簽名。

### Twitter用戶

Twitter嘅用戶用「#RealLiveTransAdult」呢個標籤為跨性別嘅成人提供分享經歷嘅平台嚟鼓勵跨性別嘅人。

參考
--

1. ↑  死亡座標
2. ↑  Christ Seelbach發表嘅短文章，裡面都有遺書嘅副本
3. 1 2  〈佢嘅遺書存檔〉. 原著喺2015-01-01歸檔. 喺2015-01-01搵到.
4. 1 2 3  關於Leelah Alcorn嘅報導
5. ↑  其母之反應
6. ↑  向佢阿媽嘅請願信
7. ↑  Twitter上#RealLiveTransAdult嘅搜尋結果

出面網頁
----

* 遺書中譯
逾越節經文古卷，中間嘅大字 הללויה 就係哈利路亞
**哈利路亞**（希伯來文：**הַלְּלוּיָהּ**‎，羅馬拼音：haleluya，提比里安音 halləlûyāh‎；古希臘文：**αλληλούια**；拉丁文：**alleluia**；英文：**hallelujah**、**alleluia**），天主教譯**亞肋lei6路亞**、**阿肋lei6路亞**，東正教通常譯**阿利路伊亞**，又譯**哈雷路亞**、**阿利路亞**等，係一個喺基督宗教用到嘅詞語，意思係「我哋來讚美上帝!」，又意譯「**讚美主**！｣（爾度 ｢主｣ 係指 ｢上主｣，即係上帝個名嘅諱稱）。

爾個詞語由希伯來文來，喺原文其實係一句意思完整嘅句子；由動詞
｢哈利路haa6 le6 lu1｣（הללו‎）同專有名詞 ｢亞yaa1｣（יה‎）組成。｢哈利路｣ 係動詞 הלּל（hallal‎）嘅一種眾數命令式，意思係叫人讚美，而 ｢亞｣（Yah）就係希伯來人對上帝嘅名 ｢雅威｣（יהוה，Yahweh；即係耶和華）嘅簡稱。

喺聖經入面，呢個字主要出現咗喺《詩篇》，係猶太教嘅一篇叫做讚美詩篇（即係《詩篇》113-118 篇）嘅禱文嘅一部分；後嚟基督教繼續用喺佢哋嘅禮拜入面。

爾個字喺某啲基督教宗派可能有特別避忌，例如，喺四旬期，天主教喺彌撒入面唔會講或者唱 ｢阿肋路亞｣，平時講或者唱 ｢阿肋路亞｣ 嘅部份會改用其他嘅字句代替，亦都唔會揀有 ｢阿肋路亞｣ 爾個字嘅聖詩。

註
-

1. ↑  
 希伯來文其實冇統一嘅拼音，爾個係其中一個可能會遇到嘅現代拼法，出現咗喺 Koren 出版社出版嘅塔納赫，聖錄第56頁。
2. ↑  
 拉丁文技術上冇 j；爾度 i 係子音，可以寫 j。
3. ↑  
 英文 hallelujah 嘅 j 係跟拉丁文（又有話係德文）嘅讀法，等於英文嘅 y。有猶太人背景嘅人又有寫 halleluYah。
4. ↑  
 喺華語圈嘅基督教宗派通常會直接讀原文而唔係譯文，分別只係新教跟希伯來文讀「哈」，天主教跟拉丁文讀「阿」。

攷
-

1. 1 2 3  "Hallelujah, also spelled Alleluia". *Encyclopædia Britannica*. 原著喺2015年5月12號歸檔.
2. ↑  *Brown-Driver-Briggs Hebrew and English Lexicon*. p. 238.
3. ↑  Alter, Robert (2007). *The Book of Psalms: A Translation with Commentary*. W. W. Norton & Company. page 403, note on line 1 of Psalm 113. ISBN 978-0-393-06226-7.
4. ↑  Posner, Menachem. "14 Facts About the Book of Psalms" (英文). 喺2023年3月14號搵到.
**伯納·卜斯葛**（粵拼：baak3 naap6 buk1 si1 got3；法文：**Bernard Boursicot**；法文讀音：[bə(ʀ)nɑd bu(ʀ)si'kɔt]；1944年8月12號—）係一位法國嘅外交官，俾中華人民共和國派來嘅二五仔兼京劇演員時佩璞男扮女裝色誘，俾料大陸。呢單二五仔案跟住喺1986年審判，案入面勁搞鬼嘅「美人計」喺法國紅咗。1988年，呢單案俾美藉唐人編劇黃哲倫改編做百老匯劇《蝴蝶君》，1993年又改編做同名電影，由加拿大導演大衛·柯能堡執導，呢套戲同電影搞到呢單反骨案又紅番。

拍拖？
---

卜斯葛喺1944年出世，1964年做緊法國駐華大使館會計嗰陣識到時佩璞，嗰時時佩璞26歲，佢哋好快就拍拖。

1965年，時佩璞「有咗」，佢喺新疆買咗個細路扮自己生嘅仔，呢條友叫時度度，卜斯葛後來同個細路改咗個名叫班拿特（Bernard）。

返法國
---

卜斯葛喺返翻法國之後搵唔到時佩璞。1982年，卜斯葛將「老婆」時佩璞同16歲嘅「仔」時度度接去巴黎，「一家人」團聚。卜斯葛俾當局問話，承認畀咗時佩璞150份機密文件。1983年，卜斯葛同時佩璞因涉嫌通水而俾人拉咗。檢方話俾卜斯葛聽，時佩璞其實係男人。卜斯葛唔信，直到佢親眼睇到時佩璞個身先相信。知道真相之後，佢諗住自殺，但失敗咗。1986年，佢哋兩個俾人判通水罪名成立，各自踎六年監。

卜斯葛之後俾人特赦，放監之後佢同個基佬過住滿意嘅生活，當佢同時佩璞單嘢粉筆字噉抹咗去。時佩璞同時度度亦都冇再同卜斯葛聯絡。

攷
-

1. ↑  French language, alphabet and pronunciation Omniglot.com
2. ↑  Hawthorne, Melanie C. "Du Du That Voodoo": M. Venus and M. Butterfly. Published in L'Esprit Créateur Volume 37, Number 4, Winter 1997 E-ISSN: 1931-0234 Print ISSN: 0014-0767 pp. 58-66 (Article) Specifically pages 58 through 60 discuss the sexual titilation the case caused in the French media at the time. Accessed via PDF download on November 14, 2011
3. 1 2  KPBS On Air Magazine (August 1993), "M. Butterfly" at North Coast Repertory Theatre 互聯網檔案館嘅歸檔，歸檔日期2016年3月3號，. (October 2006)
4. ↑  Time.com, World Notes Spies - Why Not Sort of Pregnant?[*失咗效嘅鏈*], (October 2006)
5. ↑  Bernstein, Richard (11 May 1986). "France Jails 2 in Odd Case of Espionage". *The New York Times*. 原先內容歸檔喺13 March 2007.
6. ↑  Asia Times Online (May 4th 2005) Asia's two butterfly syndromes 互聯網檔案館嘅歸檔，歸檔日期2015年1月11號，. (October 2006)
需卦
**需卦**，或者就咁叫**需**，係六十四卦之中嘅第五卦。佢上卦係坎卦，代表水，即係☵ ；下卦係乾卦，代表天，即係☰ 。所以，需卦就畫成䷄。為咗方便記住卦象，佢有個名叫**水天需**。

卦辭
--

有孚，光亨，貞吉。 利涉大川。

彖曰：需，須也﹔險在前也。 剛健而不陷，其義不困窮矣。 需有孚，光亨，貞吉。 位乎天位，以正中也。 利涉大川，往有功也。

象曰：云上於天，需﹔君子以飲食宴樂。

爻辭
--

初九：需於郊。 利用恆，無咎。

九二：需於沙。 小有言，終吉。

九三：需於泥，致寇至。

六四：需於血，出自穴。

九五：需於酒食，貞吉。

上六：入於穴，有不速之客三人來，敬之終吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

震卦
**震卦**，或者就咁叫**震**，係八卦其中一卦，畫做☳ ，代表雷。佢同時係六十四卦之中嘅第五十一卦，上下卦都係八卦之中嘅震卦，即係☳，都係代表雷，所以震卦就畫成䷲。為咗方便記住卦象，佢有個名叫**震為雷**。

卦辭
--

亨。 震來虩虩，笑言啞啞。 震驚百里，不喪匕鬯。

彖曰：震，亨。 震來虩虩，恐致福也。笑言啞啞，後有則也。 震驚百里，驚遠而懼邇也。 出可以守宗廟社稷，以為祭主也。

象曰：洊雷，震；君子以恐懼修身。

爻辭
--

初九：震來虩虩，後笑言啞啞，吉。

六二：震來厲，億喪貝，躋于九陵，勿逐，七日得。

六三：震蘇蘇，震行無眚。

九四：震遂泥。

六五：震往來厲，億無喪，有事。

上六：震索索，視矍矍，征凶。 震不於其躬，於其鄰，無咎。 婚媾有言。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
伯希和嘅探險旅程
**伯希和**（粵拼：baak3 hei1 wo4；法文：**Paul Pelliot**；1878年5月28號—1945年10月26號）係法國著名嘅漢學家，亦係中亞探險家，佢收集咗好多文物，將佢哋運去法國，當中最有名嘅係敦煌文獻。最初佢跟住外國使節團入來，從而開始研究中國。佢精通13種語文。伯希和淨單係探查過中亞一次，但就帶來咗好多文物。

初期嘅活躍
-----

伯希和出生喺巴黎，佢係法蘭西公學院嘅東方學者薛旺·李維（法文：Sylvain Lévi）同沙畹嘅弟子，喺佢哋之下學嘢。之後伯希和去喺法屬印支河內嘅法國遠東學院做嘢，嗰陣時爲咗學院圖書館嘅藏書收集，要購入啲漢籍，1900年派遣佢去北京。喺佢訪問北京期間，發生咗義和團運動，包圍咗北京嘅外國使館區，因而拘禁其中。喺包圍戰期間，伯希和脫出過兩次，一次搶低咗敵軍嘅軍旗，另一次爲圍困嘅人攞新鮮生果。因爲佢嘅勇猛，佢攞到咗法國榮譽軍團勳章。之後，22歲時佢又返到河內，做咗遠東學院嘅漢學教授，之後歷任過法國啲大學嘅教授。

中亞探險
----

伯希和嘅探險團喺1906年6月17號離開巴黎，向中亞探險。佢嘅隊員有軍醫路易·韋楊（Louis Vaillant）博士、攝影師沙勒·努兀（Charles Nouette）。呢三人經由鐵道，從莫斯科移動到塔什干，入到中屬突厥斯坦地域，1906年8月尾時探險隊到咗喀什，同俄國總督一齊住，停留喺俄國總領事館。伯希和流暢嘅中文驚豔咗當地嘅中國官僚，佢嘅努力好快就見到成果：攞到重要嘅協助同資源，爲探險準備攞到各類便利。

探險隊離開喀什，停泊嘅第一站係圖木舒克，從呢度入到庫車。喺庫車嗰度發現咗多份文書，係用好似婆羅米字嘅文字（後來稱呼做吐火羅文字）寫嘅失傳語言（之後，確認佢係吐火羅文嘅乙種方言龜茲話）。呢啲文書之後畀伯希和嘅老師薛旺·李維（法文：Sylvain Lévi）解讀出來。

離開咗庫車，伯希和去咗烏魯木齊，喺嗰度探險隊遇到咗瀾國公（中文：載瀾）。瀾國公同佢嘅兄弟都係義和團嘅首魁，所以處於終身流配嘅狀態。伯希和喺佢度見到咗敦煌出土嘅《法華經》古寫本，於是趕赴敦煌。伯希和探險隊最後停腳嘅地方就喺敦煌，就喺嗰度伯希和掙得佢嘅名聲，喺1908年2月12號到達。

喺敦煌伯希和對王圓籙嘅藏經洞有所聞，於是接近佢度。英國探險家斯坦因喺上年1907年訪問過敦煌莫高窟，搦走七千份古文書，流出咗消息，淨低嘅文書仲好多，有份量龐大嘅古書籍同各種版本，以及好多藝術作品。伯希和同看守莫高窟嘅王道士交涉，允許咗佢入藏經洞。喺呢度伯希和流暢嘅中文又再次有用，就好似喺喀什時噉發揮實力。

伯希和用咗三個禮拜去調查藏經洞嘅古文書版本，分析後選出最有價值嘅文書數千卷，就買賣事宜同王圓籙交涉，說服咗佢。王圓籙計劃再建莫高窟，個預算有必要，於是承諾用500兩（約90英鎊）賣出呢個莫大嘅份量。因爲斯坦因唔識中文，佢帶趄歸嘅文書有好多係冇價值嘅嘢，而伯希和通曉包含中文在內嘅13國語種，選出嘅文書冚唪唥都係絕品。當中包含有新發現嘅新羅僧人慧超嘅《往五天竺國傳》。

之後
--

伯希和一行人喺1909年10月24號返到巴黎，意外噉畀老師沙畹等班遠東學院嘅同僚激烈噉非難，起訴伯希和佢哋浪費公幣而帶返來啲僞造文書，話佢哋有醜惡嘅陰謀。佢哋認爲斯坦因帶走敦煌文書去後，已經乜嘢都冇淨。不過結果喺1912年斯坦因出版咗探險旅行記，公佈話喺敦煌仲有大量文書淨低，對伯希和嘅懷疑先至一天光曬，認證咗佢無罪。

之後，佢發表咗《敦煌千佛洞》等好多研究書，對東方研究有好大影響，喺第一次世界大戰時佢作爲法國武官駐留喺北京，喺1945年因癌症喺巴黎死去。有人評價話「若果冇咗伯希和，漢學會變成孤兒」，公認係漢學嘅偉大學者。巴黎嘅吉美美術館（法文：Musée national des arts asiatiques - Guimet）有個畫廊用伯希和起名，佢所寫嘅好多文書都保存喺法國國立圖書館。

意義
--

伯希和發掘出慧超嘅《往五天竺國傳》係佢嘅核心貢獻，另外佢又翻譯咗周達觀嘅《真臘風土記》入西洋，對吳哥遺蹟嘅復原有莫大嘅貢獻。

榮譽博士
----

* 香港大學名譽法學博士（1916年）

睇埋
--

* 斯坦因
* 真臘風土記
* 往五天竺國傳

攷
-

1. ↑  〈伯希和 - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學.

出面網頁
----

|  |  |
| --- | --- |
|  | 維基同享有多媒體嘅嘢：**Paul Pelliot** |

|  |  |
| --- | --- |
|  | 維基文庫有原文：
**fr:Auteur:Paul Pelliot** |

* 法國所藏嘅敦煌文獻（英文）
* 伯希和嘅視頻介紹（法文）

|  |  |
| --- | --- |
| 權威控制 | 
* WorldCat
* VIAF: 73858373
* LCCN: n50048941
* ISNI: 0000 0001 2102 3365
* GND: 119392194
* SUDOC: 035127945
* BNF: cb11919009b（資料）
* BIBSYS: 90331606
* ULAN: 500323833
* DILA: A024505
* NDL: 00525067
* Léonore: 19800035/800/90662
* BNE: XX5507085
* CiNii: DA01207401
* KulturNav: id

 |
**蒲崗**（Po Kong），或者**蒲岡**，係香港地方同移平咗嘅村，屬於林氏。村喺香港新九龍東翼，家下黃大仙警署對面馬路個位。舊時係九龍灣海皮，背面靠住個113呎嘅崗，即係山仔。

名
-

蒲崗個蒲，係指福建莆田，因為佢哋嘅祖先係鶴佬。而崗係條村北便背住個崗。所以夾埋叫蒲崗。

地理
--

蒲崗喺官富山前，落係九龍灣嘅冲積平地上便，而村就靠個113呎嘅山仔。周圍有涌流入九龍灣。

蒲崗西便有條沙田坳道。西南近有隔坑村，遠啲有衙前，再遠啲有九龍寨城；西有石鼓壟，北沿沙田坳道可以到竹園。東便過涌可以去到元嶺嗰幾條村。之後亦有條蒲崗村道，由村嘅東面，一直向北伸入慈雲山區南便。

史
-

家下維多利亞港，以前係中國南方同南洋海運必經之路。而佢嘅九龍灣，有唔少船停泊。而熟水性嘅福建人來到九龍一帶開村，以鹽為業。

而開村嘅林氏族譜有講，大中祥符元年戊申(1008年)，原藉福建莆田，以艚運為業嘅林松堅、林栢堅響佛堂門遇險，浮到去南佛堂山崖甩難。佢哋子孫有經商致富，響九龍彭蒲圍定居，之後搬到大磡窩蒲岡。考古發掘有唔少磁器響呢一帶搵到，好可能同海上貿易有關。

條村南便，1910年代到20年代，九龍灣有填海，變成啟德填地。家下叫呢笪填地北便邊邊，文理書院左近，同埋同村之間一帶，就做新蒲崗，畀彩虹道同太子道包住。

條村去到1940代，畀當時佔領香港嘅日本人拆咗，用來加大啟德機場跑道，開渠帶走雨水，而清水灣道（家下呢段叫彩虹道）起喺渠邊。村個位就沙田坳道尾嘅渠同馬路。之後機場搬南啲，改呢塊地叫新蒲崗，變成工業區同住宅區，原蒲崗就變成新蒲崗一部份。

註
-

1. 1 2  *Lion Hill Sheet No. 8*. War Office. 1924.
**港囧**（粵拼：gong2 gwing2；簡化字：**港囧**；英文：**LOST IN HONG KONG**）係由北京真樂道文化傳播有限公司負責整嘅一部電影，入面講咗徐來陪家婆同屋企一家大細嚟香港旅遊，計劃靜鷄鷄同大學初戀人——楊伊見面，點知俾細舅父穿咗煲而爆咗單喺香港玩嘅爆笑古仔。中國大陸同馬來西亞喺2015年9月25號開播。喺馬來西亞同廣州街頭嘅電影院專門播過佢嘅粵語版。

劇情
--

中年男人徐來陪住家婆同屋企一家大細嚟香港旅遊，計劃靜鷄鷄同喺香港讀緊大學嘅初戀人楊伊見面。之前賣翻版光碟嘅拉拉為咗拍紀錄片而跟到香港，鏡頭除咗影到香港嘅美食同靚景，重影到徐來同楊伊嘅見面陰謀。結果一班人從旺角追到中環，從彌敦道追到銅鑼灣都未停過。本嚟話幾好嘅香港旅遊同甜蜜嘅約會，結果變咗單驚心動魄嘅歷險同大逃亡。最後徐來同拉拉點喺香港經過？

出鏡人
---

|  |  |  |
| --- | --- | --- |
| **演員** | **扮** | **註** |
| 徐崢 | 徐來 | 設計胸罩 |
| 趙薇 | 蔡波（菠菜） | 徐來老婆 |
| 包貝爾 | 蔡拉拉 | 蔡波細佬 |
| 杜鵑 | 楊伊 | 徐來嘅初戀情人 |
| 潘虹 | 蔡波阿媽 |  |
| 趙有亮 | 蔡波阿爸 |  |
| 葛民輝 | 員警（黑警） | 調查墜樓案（真正兇手） |
| 李璨琛 | 員警 | 調查墜樓案 |
| 苑瓊丹 | 小丸子 | 樓鳳 |
| 八兩金 |  | 爆破工作人員 |
| 王晶 | 王晶導演（本人） | 客串 |
| 林曉峰 | 副導演 |  |
| 馮勉恆 | 茶餐廳夥計 | 客串 |
| 林雪 | 彪哥 | 黑社會大佬 |
| 鄭丹瑞 | 司儀 | 客串 |
| 車保羅 | 開鎖佬 |  |
| 田啟文（田雞） | 輪椅男 |  |
| 吳耀漢 | 𨋢男 |  |
| 詹瑞文 | 陳智同醫生 | 生育專科醫生 |
| 莊思敏 | 楊伊嘅助手 |  |

開拍地
---

部片分別喺香港同上海開拍，入面有好多位港星客串嚟演同好多首廣東歌做背景樂嚟配合劇情發展，喺中國大陸嘅電影好少見。

出面網頁
----

* 《港囧》喺時光網嘅資料（大陸簡體）
* 《港囧》喺豆瓣嘅資料（大陸簡體）
* 《港囧》喺互聯網電影資料庫嘅資料（英文）
呢篇文講廣東一個海門。搵緊東莞市轄下一個鎮嘅話，請睇〈**虎門鎮**〉。
虎門到省城
**虎門**（粵拼：fu2 mun4；英文：**Bocca Tigris** 或 **Bogue**），又稱**虎頭門**（fu2 tau4 mun4），係中國一海門，喺廣東珠江獅子洋同零丁洋之間，北面獅子洋爲內洋，南面零丁洋爲外洋。喺大清時守住珠江口，係通去省城要道。而東面外洋處，爲穿鼻，舊時係洋船寄椗，聽入省城嘅地方。

行政上，當今中華人民共和國計，虎門兩岸，東歸東莞市虎門鎮，西歸廣州市南沙區南沙街道。

地理
--

舊地圖嘅虎門、右標有川鼻爲寄椗之處
虎門喺零丁島西北偏北卅英里。由南向北上，東面地勢稍高，大清時屬新安縣。望左係虎門之南，有兩島，一叫龍穴，一叫三板洲。過島後。就到虎門，之東係穿鼻，之西係大角頭。穿鼻向虎門之角，叫沙角，有沙角礮臺。入虎門，過穿鼻，爲一灣，叫安臣灣。灣東有島叫亞娘鞋，而島上有鎮口，係虎門銷煙嘅地方。亞浪鞋向虎門面，有威遠礮臺。亞娘鞋對開，大角頭之間，有兩島，一南一北，叫下橫檔同上橫檔。再北上，大角頭以北，亞娘鞋西北面，有三島，由南而北，叫大虎、二虎同三虎。沿水北上，就出虎門，是爲獅子洋，真係珠江水來。

礮臺
--

《清史稿》有講，虎頭門有五礮臺，分別威遠、上橫檔、下橫檔、大角、沙角。呢五礮臺喺唔同嘅島上，威遠喺亞娘鞋，上橫檔喺上橫檔，下橫檔喺下橫檔，大角喺大角頭，沙角喺穿鼻。佢哋鎮住珠江口，以防海賊入侵省城。

交通
--

虎門大橋
1997年，起成虎門大橋，駁通虎門兩岸。

註
-

1. ↑  歐洲各文寫做Bocca Tigris，來自葡文，係虎門直譯。Bocca係口、Tigris係虎。而另名Bogue，查實係Bocca訛音。
伯恩哈德·黎曼
**伯恩哈德·黎曼**（德文：**Georg Friedrich Bernhard Riemann**，1826年9月17號—1866年7月20號），德國數學家，喺數學分析同微分幾何做咗重要嘅基本嘅工夫；佢有啲諗頭後來做咗廣義相對論嘅基礎。

影響
--

伯恩哈德·黎曼嘅著作打開咗分析夾埋幾何研究嘅路。呢啲研究發展成黎曼幾何、代數幾何同埋複流形理論嘅重心。黎曼曲面嘅理論由後來嘅克來恩同Adolf Hurwitz加深推廣。黎曼曲面理論係複幾何嘅重要部分，影響咗拓樸學同代數幾何嘅發展，亦喺數理物理同弦論上有用。

黎曼喺實分析有重要貢獻。佢用黎曼和來定義黎曼積分，發展咗套唔係Fourier 級數嘅三角級數理論 — 係廣義函數論嘅第一步—，又研究過Riemann-Liouville differintegral。

黎曼嚮現代解析數論做咗啲重要嘢。渠喺數論發表嘅單丁一篇短文中提出黎曼 zeta 函數，同時建立咗 zeta 函數喺質數分布研究嘅重要性。關於 zeta 函數嘅性質，渠提出一連串猜想，包括出名嘅黎曼假設。

黎曼有力咁用變分法上嘅Dirichlet 原理；後來嘅人睇呢啲用法做好勁嘅heuristic（輔助推理？），而唔係嚴謹嘅方法；呢啲做法要等再過一代人之後至得證。黎曼喺monodromy同複超幾何函數嘅工夫影響好大，帶頭「淨用函數嘅奇點（en:mathematical singularities）」來玩啲函數。

生平
--

### 細個

黎曼喺Breselenz出世；Breselenz 係 Hanover 王國近 Dannenberg 嘅一條村。渠阿爸 *Friedrich Bernhard Riemann* 係 Breselenz 嘅一個窮路德會 pastor，打過拿破侖仗（en:Napoleonic Wars）。黎曼阿媽喺啲細路未大個就死咗。黎曼喺六個細路入面排第二。黎曼細細個就顯出特出嘅數學能力，好似好勁嘅計算力，但怕醜，驚喺公衆面前講嘢；又試過好多次精神崩潰（en:nervous breakdowns）。

### 中期

中學[未記出處或冇根據]時，黎曼深究本聖經，但佢成日諗諗下諗返去數學嗰邊。He even tried to prove mathematically the correctness of the book of Genesis.  1840年，黎曼去咗Hanover，同佢 grandmother 一齊住，同埋去 Lyceum。佢 grandmother 喺1842年死後，佢去咗Lüneburg嘅 Johanneum。1846年，黎曼 19歲，佢開始文字學（en:philology）同埋神學（en:theology），希望做個牧師（en:priest）來幫補屋企嘅開支。

1847年，黎曼阿爸儲夠錢畀佢去大學，佢停咗神學而開始學數。佢被送去哥廷根大學，第一次見到高斯（en:Carl Friedrich Gauss），上過佢講最細平方法嘅堂。

1847年，黎曼搬去柏林；嗰度有雅可比、狄利克雷同Steiner教。佢喺柏林住咗兩年，喺1849年返哥廷根（de:Göttingen）。

### 後期

1854年，黎曼開講，建立咗黎曼幾何，日後成為廣義相對論嘅基礎。 1857年，有人想幫黎曼升做哥廷根大學副教授（？）en:extraordinary professor；雖然唔成功，但黎曼終於攞得到正式人工。1859年，狄利克雷死後，黎曼升做哥廷根數學系阿頭。 1862年黎曼同 Elise Koch 結婚，佢哋有個女。佢第三次去意大利時，死喺 Selasca，即係而家Maggiore 湖邊嘅Ghiffa村。

歐幾里德幾何同黎曼幾何
-----------

四維嘅超方形（en:hypercube）嘅兩維投影
1853年，高斯叫佢學生黎曼用幾何基礎做題目，來預備佢份*Habilitationsschrift*。黎曼用咗幾個月來發展佢套高維嘅理論。

結果黎曼發展出黎曼幾何呢科。佢揾到法子將微分幾何由曲面推到 *n* 維，定義咗曲率張量來推廣高斯嘅*theorema egregium*。喺維度 2 嘅曲面上，曲率張量係個純量，當呢個純量係非零常數，塊曲面就係已知嘅非歐幾何模型。

高維
--

黎曼有個諗頭：空間每一點畀佢一套數值，來描述個空間點扭點屈。咁樣，黎曼發現，喺四維流形，每點總共要十個數，唔理佢點扭法。呢套數就係所謂嘅度規張量（en:metric tensor）。

睇埋
--

* 黎曼猜想
* 黎曼 zeta 函數
* 黎曼積分
* 黎曼和
* 黎曼引理
* 黎曼流形
* 黎曼映射定理
* 黎曼希爾伯特問題
* Riemann-Hurwitz formula
* Riemann-von Mangoldt formula
* 黎曼曲面
* 黎曼駱克定理
* 黎曼 theta 函數
* Riemann-Siegel theta function
* 黎曼微分方程
* 黎曼矩陣
* 黎曼球面
* 黎曼度規張量
* 黎曼曲率張量
* 柯西黎曼方程
* Hirzebruch-Riemann-Roch theorem
* 黎曼勒貝格定理
* Riemann-Stieltjes integral
* Riemann-Liouville differintegral
* Riemann series theorem
* 黎曼喺 1859年篇文，提出 zeta 函數
* *Prime Obsession*
* *The Music of the Primes*

參攷
--

* John Derbyshire, *"Prime Obsession: Bernhard Riemann and the Greatest Unsolved Problem in Mathematics"* (John Henry Press, 2003) ISBN 0-309-08549-7

出面網頁
----

|  |  |
| --- | --- |
|  | 維基同享有多媒體嘅嘢： **黎曼** |

* 黎曼嘅數學文（英文） (The Mathematical Papers of Georg Friedrich Bernhard Riemann)
* 呢度有黎曼嘅全部著作：
* Bernhard Riemann - one of the most important mathematicians
* 黎曼開講(Bernhard Riemann's inaugural lecture)
唔好同**香雪公園**搞亂。
蘿崗香雪公園
**蘿崗香雪公園**係中國廣東省廣州市黃埔區蘿崗街道嘅一間景區，佢係羊城八景入面，叫「**蘿崗香雪**」嘅名。

「蘿崗香雪」嘅名係點嚟？
------------

喺呢間公園入面見到開梅花多到好似落雪噉嘅靚景，其實喺宋代就開始有喇。因為廣州呢個特殊嘅氣候自然條件，所以先至會點解睇到喺農曆歲末，冬至前後期間開好多梅花噉嘅現象。而「蘿崗香雪」呢個名就係噉嚟。

公園嘅介紹
-----

* 面积：170公頃
* 公園入面有大量種梅花
* 重有蘿峰寺、玉璽遠眺、石榴香溪、千年古荔同埋磚砌嘅「入勝門」牌坊、候仙台、流觴石、跳波台、三品石、點頭石、山樓月夜、漱玉聽泉、洗心石池、望梅亭呢啲古代建築。

史
-

### 1980年代之前

蘿崗香雪係羊城八景入面嘅其中一個景點，呢個名連鬼佬都知，廣州人形成咗喺冬至呢日，去蘿崗睇「雪」嘅習俗，補充咗廣州點解冬天冇雪落，詩人郭沫若玩過「蘿崗香雪」之後留低咗「嶺南梅花渾似雪，蘿崗香雪映朝陽」呢句詩。

### 1980年代中

由於氣候變暖，再加上「十裡梅林」成日爆發蟲害，搞到青梅嘅產量、品質同埋效益極速下降，重有嗰陣時當地嘅人冇乜點保護歷史嘅景觀，而係受到經濟效益嘅影響而斬嗮啲青梅，改咗種其它經濟作物而搞到「蘿崗香雪」嘅白梅靚景都冇嗮。

### 2005年

廣州市政府決定對蘿崗香雪公園進行重建，佢重將蘿崗香雪公園列入蘿崗新城「十公里地帶」嘅總體規劃入面，藉呢個嚟恢復返「蘿崗香雪」嘅歷史景觀，而家蘿崗香雪公園總規劃面積係170公頃，其中13公頃首期工程已經起好嗮。

### 2008年

由於涉及到好多嘅歷史名跡（例如玉岩書院、鐘氏祠堂、玉岩墓等歷史古代建築）嘅恢復同埋重新起過，重有繼續引入種梅林嘅關係，所以前期嘅工程設計好關鍵，係關係到成個工程嘅風格走向，喺2008年12月19號，受到廣州開發區土地開發建設中心嘅要求，廣東重工建設監理有限公司就講「蘿崗香雪公園二期工程設計」公開招標，準備開始二期工程。而呢個工程喺2009年2月開始喐手。

### 2009年

2009年11月，蘿崗香雪公園工程完工，冬天嘅「蘿崗香雪」將會全面恢复冬至前後期間開好多梅花噉嘅現象。

### 依家

目前廣州市政府一共已經投入咗建設專案資金538萬蚊，其中市同埋區都投入咗400萬蚊，鎮財政就投入咗138萬蚊。總共完成起嘅項目有5項：其中有新起大門區廣場、牌坊同埋500平方米嘅綠化區，重有鋪咗公園入面嘅1.6公里路網，新種咗25畝梅、桃、李。而後續工程依家都重喺度施工緊。

地鐵6號線二期
-------

睇埋：廣州地鐵6號線
遲啲呢個站可以轉6號線嘅，因為6號線嘅三期工程將會經過香雪公園站。

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
搵緊第二樣意思嘅話，請睇〈**安南 (搞清楚)**〉。
安南國旗（1920─1945）
安南（紫色部分）
**安南**（粵拼：on1 naam4；越南文：**An Nam**／**安南**；法文：**l'Annam**）係越南嘅舊名，來自於中國唐代喺河內設嘅安南都護府，範圍相當於而家越南嘅北部、中部。喺法國統治時期，「安南」呢個名復出，成立咗安南保護國，隸屬於法屬印度支那，不過「安南」係法國方面嘅稱呼，越南阮朝稱之爲**中圻**（zung1 kei4；**Trung Kỳ**／**中圻**）。

|  |  |
| --- | --- |
| 越南史 （越南舊名） | 越南南進地圖（1069─1757） |
| 

|  |
| --- |
| 2879–2524 BC | **赤鬼** |
| 2524–258 BC | **文郎** |
| 257–207 BC | **甌雒** |
| 207–111 BC | **南越** |
| 111 BC–39 AD | **交趾** |
| 40–43 | **嶺南** |
| 43–299 | **交趾** |
| 299–544 | **交州** |
| 544–602 | **萬春** |
| 602–679 | **交州** |
| 679–757 | **安南** |
| 757–766 | **鎮南** |
| 766–866 | **安南** |
| 866–967 | **靜海軍** |
| 968–1054 | **大瞿越** |
| 1054–1400 | **大越** |
| 1400–1407 | **大虞** |
| 1407–1427 | **交趾** |
| 1428–1804 | **大越** |
| 1804–1839 | **越南** |
| 1839–1887 | **大南** |
| 1887–1945 | **東洋/印度支那 ：北圻/東京中圻/安南南圻/交趾支那** |
| 1945以後 | **越南** |
| 主模 |
| {{越南史}} |
| 睇 • 論 • 改 • 歷 |

 |

名稱
--

喺法國殖民支配下，安南作爲被保護國構成咗印度支那聯邦，即係阮朝支配下嘅越南中部，法國當局對佢採用咗安南嘅稱呼。法國殖民當局對於包含咗東京、交趾支那嘅「越南」（le Vietnam）一詞極力避開唔用，喺法文嘅學術書，多數用「安南」作爲越南全域嘅稱呼。
呢篇文講廣州市嘅觀綠路。搵緊佛山市入面嘅觀綠路嘅話，請睇〈**觀綠路 (佛山)**〉。

**觀綠路**（粵拼：gun1 luk6 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從人民中路開始，一直向東去到海珠中路。喺2001年嘅廣州市換路牌之前，路牌係用咗「覌綠路」嘅名。

概要
--

全長308米，闊9米，雙向2車道。不過人民中路到詩書路口嘅橋底係唔畀行大車嘅（因為有條人民路高架橋嘅上橋位響度）。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* **人民中路**
* 詩書路
* 海珠中路

史
-

其實觀綠路以前唔係條馬路，係條巷仔嚟嘅。以前民間就流傳過噉嘅嘢：因為呢度之前有棟方獻夫整嘅賜書樓同埋閣老府先至改咗噉嘅名。雖然啲舊嘅書就有講話官祿巷係話呢度有棟方獻夫整嘅賜書樓，但係冇話到「官祿巷」嘅名係因為有棟方獻夫整嘅賜書樓同埋閣老府先至改咗噉嘅名。其實「觀綠巷」呢隻名係點嚟？除咗以上呢兩度講法之外，後面重有三本舊嘅書都係唔同講法嘅。根據清朝嘅乾隆時期嗰陣，《廣州府志》呢本嘢就話咗： 「賜書樓在官祿巷，大學士方獻夫建。」而同治時期嘅《南海縣續志》就係噉話喇：「獻夫府在西城，有賜書樓，藏《明倫大典》處也。」而喺民國初期嗰陣時，黃佛頤寫嘅《廣州城坊志》就攞咗 《恭岩劄記》呢本嘢就話咗：「（賜書）樓毀於火，（閣老）府今亦荒廢。有人得其遺磚，篆書『閣老府磚富壽萬年』八字。」呢條馬路喺1920年嗰陣，廣州市政府就將條官祿巷整闊咗，搞咗條官祿路。後嚟到咗1966年嘅「文化大革命」嗰陣，由於嗰陣中央想廢除「破四舊」嘅關係，搞到「官祿」呢兩個字就被官方睇成係「四舊」，結果就將「官祿」呢兩個字就改咗佢嘅同音字——「觀綠」。由於呢隻名比較好聽，所以過咗文革之後，「觀綠路」呢隻名就一直用到依家喇。

特色
--

呢條路喺未起人民路高架橋之前，嗰度係廣州市嘅第一条燈光嘅夜市，成日好興賣啲衫褲嘅。但係到咗1987年，由於人民路高架橋啱啱起好咗，搞到觀綠路嘅燈光夜市都冇埋（因為整咗條引橋落嚟）。依家嘅觀綠路已經變咗係一條好靜嘅路喇。

註
-

1. ↑  《 广州越秀古街巷 》（第四集）
角一
**角一**係星官角第一粒星，係佢嘅南星，因為角喺角宿之下，所以又叫**角宿一**。西洋叫**Spica** (讀/ˈspaɪkə/)，係室女座最光嘅星，叫所以叫**室女座α星** (**α Vir**；**α Virginis**；**Alpha Virginis**) 。粒星係全天第十六光嘅星，光度一等。室女座嘅星都比較暗，唯獨佢係特別光。

北半球來講，春夜望東南會見到角一。沿住北斗七星嘅斗柄，同埋牧夫座嘅大角，連成曲綫，向下望就見到。

角一喺天球南緯約莫11度，同時亦坐喺黃道偏南少少嘅位，所以有機會畀月球或者其他行星遮住，即係掩食，亦即係行星掩星。

物理性質
----

角一離地球262光年。因為地球來睇係一等星，推算佢嘅光度係太陽2100倍。實際上，角一係一個雙星系統，係兩粒星嚟嘅，兩粒星好近，夾埋成爲互相圍繞公轉嘅雙星。兩粒星只係相隔0.12天文單位，公轉軌道周期4.0145日。兩粒星光譜都係高溫嘅B型，分別係B1同B4。分類上係藍矮星，有中等強度氫譜線，同時佢哋都係仙王座β型變星，所以角一個光度會徘徊喺0.97到1.04之間。角一亦係全天最光嘅旋轉橢球變星。

角一係最熱嘅一等星之一，高溫令佢放出高強度嘅紫外線，實際上，角一係比人眼睇到嘅更光。

文化意義
----

秋季太陽會經過室女座，咁所以角一象徵秋收。洋名Spica，就係拉丁文中spīca virginis，即係【室女嘅麥穗】。畫圖嗰陣會係女神左手抱住麥穗。

註
-

1. 1 2 3 4 5  "NightSky Friday - Spying Spica as Spring Turns to Summer". 原著喺2004年6月15號歸檔. 喺2009年1月29號搵到.

睇埋
--

* 角二
公園正門（白天）公園正門（晚黑）
 **順峯山公園**（粵拼：seon6 fung1 saan1 gung1 jyun2）
係中國廣東佛山一大型公園兼中國國家AAAA級嘅旅遊區，2004年10月1號開園，喺順德大良街道入面，西靠新桂路；南靠寶林路同龍盤北路；東靠桂畔海；北靠南國東路。

佢係順德新十景嘅其一景區，有「**順峯攬勝**」個名。入面包括咗「青山、碧水、一寺、兩湖、兩塔」嘅景區特色響度。另外，佢曾經接待過《尋味順德》同《舌尖上的中國》呢啲攝製團隊入去拍攝。

而《延禧攻略》外傳之順峯山公園篇曾經喺2018年9月中旬出現過。

概況
--

呢間公園嘅核心區有5532畝咁大。根據「兩山兩水」嘅得天獨厚自然環境兼突出山色水韻嘅建設主題，同時充分融入順德大良本土嘅人文歷史底蘊同埋嶺南特色民俗同風俗，而形成自然同人文嘅景觀格局。

景區
--

桂海芳叢雅正園迎春亭青龍閣孔廟同青雲塔南薰別館寶林寺順福戲台
觀音堂水生植物園順德政協林汀芷園青雲湖太平勝境牌坊九曲橋
### 健身步道

健身步道喺公園入面近邊界四圍，全長約21.1km，都係按順德境內現有嘅綠道兼攷半馬拉松賽道嘅標準嚟起。喺主要道路嘅交叉口搞條景觀天橋嚟銜接。將順峰山公園同金鳳凰廣場等多個景點同地標連埋一齊，基本上實現無障礙通行。佢主要嘅路線係：

前廣場（西）→前廣場西綠道→美的體育公園→華海路→龍盤北路→龍盤西路→澄海路（德勝河北岸濱河公園）→德民路東延綫濱河公園→蘇崗水閘→喬岸路→八坊河綠道→前廣場東綠道→前廣場（東）

### 雅正園

公園北區東邊（正門近石牌坊東南角）一景。間嘢喺2004年10月起好，建築面積2397m²，後靠神步山麓，屋簷同青雲塔相映成趣。園區以疏空靈巧同透朗輕盈嘅方式兼配合縱橫疊構嘅遊廊而設計。

### 桂海芳叢

公園北區西邊（正門近石牌坊西南角）一景。間嘢喺2004年10月起好，建築面積2945m²，入面都係靈活多變同有頓挫規律嘅古園林特色建築。園區內以傳統嶺南庭院嘅風格兼分開南北主題嚟起。

### 迎春亭

公園北區南邊（正門正對石牌坊南邊嘅湖邊）近青雲湖西北一景。係中國傳統典型嘅對此事結構嘅長亭建築。由左右各兩方亭，中間一座長亭同長廊連埋一齊組成。同五行橋、石牌坊、桂海芳叢、雅正園等景觀一齊，搞出以廣場中軸線做東西對稱嘅佈局。

### 青龍閣

青雲湖嘅湖心島一景。入面係傳統嘅對稱式結構，風格係金碧同朱色調嘅木柱梁簷嘅亭台樓閣。因為佢喺湖心，所以形成湖光山色嘅樣。

### 南薰別館

公園南區近青雲湖西南（寶林寺西北）一景。間嘢喺2004年10月起好，建築面積2222m²。建築佈局係因山就勢，疊石連山，亭台依水，流水通湖，縱橫院落。佢亦係構成統領青雲湖區主軸嘅建築。

### 觀音堂

公園南區近青雲湖西南（寶林寺北）一景。間嘢喺2004年10月起好，佔地1公頃，建築面積2310m²，都係仿明清建築。佢同山上嘅寶林寺一脈相承，喺準備重建寶林寺初期，咁啱撞到熱心人捐高168cm，重37.3kg嘅純金觀音過嚟而喺寶林寺北邊嘅山腳搞返出嚟。

### 水生植物園

公園南區近青雲湖西南（寶林寺東北）一景。入面種咗卌幾種水生植物，主要有再力花、美人蕉、白蝴蝶花、茨菇、水浮蓮、茭白、水松、慈姑、打火草、蜈蚣萍、滿江紅屬、芡實等植物。

### 步雲逕

公園南區近青雲湖南（寶林寺東北角）一景。路徑因山就勢而起，入面好多樹林同溪流、山塘、石橋喺度。有「自成天然之趣，不煩人士之功」嘅意境。

### 太平塔

內文：太平塔 (佛山)
青雲湖東南嘅太平山頂一塔，係八角七層樓閣式磚塔。公元1600年起好，家下係佛山市文物之一。

### 順德政協林

公園東區近青雲湖東一景。總面積7.26公頃，入面有花海、親水木棧道、水車、荷蘭風車、風雨廊、方言牆等設施，重種咗宮粉紫荊、櫻花、黃花風鈴木、木棉花等特色開花植物，入面重有個鴿養殖場。而花海一帶會根據時節而種唔同植物。

### 九曲橋

公園東區，青雲湖東嘅湖上一景。橋有九個90°彎，將湖心島仔同神步山北麓以橋樑方式連埋一齊。建築結構係用白石整，橋欄望柱冇雕刻，橋面比較窄。

### 孔子廟

公園北區東邊近八坊河邊一景。喺1988年重陽時節由邑彥——何竹平起好，裝飾係兩層樓嘅金琉璃瓦屋簷，四柱左右對稱式建築。出面有座石雕像，高2.75m，用嘅係福建泉州嘅黑花崗岩石雕刻而成。像座高1.8m；築白石平臺面積100m²，高75cm；四邊白石圍欄，前後石級登臺，廣場開闊而莊嚴。

### 青雲塔

內文：青雲塔 (佛山)
公園北區東邊，八坊河同青雲湖之間嘅山上一景。佢係八角七層樓閣式嘅磚塔，高45.4m。

### 汀芷園

公園北區近北門東南角一景。建築面積1663m²，入口清幽曲徑，門坊玲瓏曲雅。園內一衣帶水，引水上山，流水到湖，脈流貫通，點畫做水嘅提出而形式。入面主要係亭臺同樓閣、曲廊嘅建築爲主。

入場須知
----

雖然公園全年免費對市民開放，但係公園內搞大型活動、發生自然災害、及出現突發惡性事件，公園管理方會睇情況而搞部份封閉或封園措施。

攷
-

1. ↑  顺德区人民政府. 〈佛山市顺德区人民政府关于将顺峰山公园等景点确定为"顺德新十景"的决定〉. 原著喺2013-10-29歸檔. 喺2011-05-14搵到.
2. ↑  〈【欣赏】《延禧攻略》外传之顺峰山公园篇……〉. 《顺德文艺》. 雪花新闻. 2018-09-06.

連出去
---

|  |  |
| --- | --- |
|  | 維基同享有多媒體嘅嘢：**Shunfeng Mountain Park** |

* 顺峰山公园 博雅地名
* 顺峰山公园 知乎专栏
| How to read a taxoboxHow to read a taxobox**豹貓** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
|
|
|
|
|
|
|
|
| 科 | 貓科 Felidae |
|
|
|
|
|
| 屬 | 豹貓屬 *Prionailurus* |
|
|
|
|
|
|
|
| 種 | **豹貓 *P. bengalensis*** |
|

 |
|
| 二元學名 |
| ***Prionailurus bengalensis***(Kerr, 1792) |
|
|
|
| 豹貓嘅亞洲分布豹貓嘅亞洲分布 |
|
|
|
|
|
|
|
|
|
|
|

**豹貓**（學名 *Prionailurus bengalensis*﹐特別指**中國豹貓**，台灣又叫**石虎**），係一種原產亞洲嘅貓科動物。

豹貓嘅體型同家貓差唔多，但各亞種嘅差別就比較大，例如印尼嘅亞種平均體長 45 厘米，尾長 20 厘米，而西伯利亞嘅亞種體長達到 60 厘米，尾長 40 厘米。

豹貓嘅毛皮亦有好多種唔同顏色：南方豹貓為黃色，北方既就銀灰色。胸部同腹部係白色。而豹貓斑點一般為黑色。

豹貓屬於夜行動物，通常以齧齒類、雀鳥、魚類、爬蟲類同小型哺乳動物嚟做食物。除咗交配季節外，佢哋一般為獨處。豹貓嘅懷孕期為 65-70 日，每胎 2 - 4 隻。

生活習性
----

豹貓主要棲息響森林同雨林地帶，通常為距河道較近嘅潮濕區域。豹貓會爬樹，亦會游水。

亞種
--

* *Prionailurus bengalensis bengalensis*：印度、孟加拉國、東南亞、中國雲南；
* *Prionailurus bengalensis borneoensis*：婆羅洲；
* *Prionailurus bengalensis chinensis*：台灣、中國；
* *Prionailurus bengalensis euptailura*：西伯利亞東部、蒙古；
* *Prionailurus bengalensis horsfieldi*：喜馬拉雅山；
* *Prionailurus bengalensis javaensis*：爪哇島；
* *Prionailurus bengalensis manchurica*：中國東北；
* *Prionailurus bengalensis minutus*：菲律賓；
* *Prionailurus bengalensis sumatranus*：蘇門答臘；
* *Prionailurus bengalensis trevelyani*：巴基斯坦東部。

西表山貓（*P. iriomotensis*）以前被認為係豹貓嘅亞種，直到1967年，科學家經過頭骨同皮膚鑑別後，先將西表山貓分成另一類。近年，DNA分析再次證實佢同豹貓親緣關係好近。豹貓有時會被人捉嚟當做野味，皮毛買賣或者同其他家貓雜交後再作非法貿易。

保育狀況
----

嘉道理農場裏面所養嘅豹貓
大埔洞梓山莊地下露台裏面發現嘅野生豹貓
喺香港，豹貓係受到香港法例第 170條：保護野生動物條例保護嘅物種。中國紅皮書亦有將佢列作瀕危物種。

嘉道理農場暨植物園現時所飼養嘅豹貓係由非法走私充公後再被運送嚟嘅。而香港濕地公園，較早前亦有豹貓出現嘅記錄。

另見
--

* 貓科
* 香港哺乳動物
**觀音兵**（粵拼：gun1 jam1 bing1），又叫**工具人**，意思係指為咗討好自己嘅心儀對象而甘心為對方無償做嘢嘅人，喺華語地區各地有**馱獸**、**觀音兵**、**舔狗**、**火山孝子**、**騎士團**等類似嘅叫法。所謂「觀音兵」指緊嘅係一種依附住觀音生存嘅物種，聽候觀音差遣，斟茶遞水上刀山落油鑊乜都要做，但係冇實質名份，甚至連手仔都冇得拖嘅悲慘男性，喺香港叫呢啲男人做「觀音兵」係因為呢啲男性好似觀音座下嘅侍從小仙咁樣任由差遣 。「觀音兵」呢個字詞歷史久遠，喺香港俚語度用嚟形容某啲男性]為咗追某條女，而不顧一切為嗰個女人做各樣嘢。後嚟呢個詞引申去到互聯網論壇等嘅虛擬社群。畀人崇拜嘅女性就叫觀音、娘娘或者女神，而呢啲女性招攬觀音兵嘅行為就叫做「**收兵**」。而喺臺灣，接受奉獻嘅對象通常會畀人叫做公主、女神，而奉獻者就畀人叫做火山孝子或者騎士團，喺中國大陸呢啲觀音兵就會叫「舔狗」。

觀音兵嘅特徵
------

1. 好恨有異性朋友：呢個同日本文化毒男或毒女嘅特徵常有重疊，但唔係一模一樣。
2. 有啲就係因為對本身嘅伴侶冇乜信心，因為驚對方提出掟煲或者變心而特登討好嘅行為。
3. 另外，因為受到打令或者配偶嘅驅使，又或者刻意討好伴侶而幫手嘅人，都可以自嘲做觀音兵。
4. 有啲觀音兵可能會有劈腿行為──亦即係對每個拍拖對象都會特登討好，希望用噉嘅方法比自己可以同時同幾個人拍拖。
5. 有啲觀音兵本身都係第啲觀音兵嘅驅使者，甚至會利用第啲觀音兵去幫自己討好心儀異性者，例如要求觀音兵出錢幫自己買送畀心儀對象嘅禮物、要求觀音兵去幫自己心儀對象做嘢等等。

攷
-

1. ↑  〈你是"觀音兵"嗎?〉. WordPress.com. 2008年12月15日.
2. ↑  〈女生愛收觀音兵？〉. CosmoGirl!. 原著喺2016-11-24歸檔. 喺2016-11-24搵到.
3. ↑  〈【解毒】世人眼中的觀音兵：侍奉娘娘是等價交換！〉. 香港01. 2016年5月3日.
**自身類別**，電腦程式用字，類別一種，元類別一種，但亦有講法，佢唔完全合符元類別，皆因佢唔能改變物件承繼方式，亦即層層向上搵承繼類別嘅嘢，唔能改變搵法。類別造出物件時，背後為物件生多個物件，如影隨形，以描述自身，就為自身類別。而自身類別嘅行為同特性，亦可以加以改變。依方面似元類別。

物件如有承繼其他類別，咁物件嘅自身類別，亦會承繼上層嘅自類別，佢嘅特性同行為。

**自身類別**咁見於Ruby程式語言。

文
-

英文寫做**eigenclass**，但亦有好唔同叫法如**metaclass**，**singleton class**等。

組織
--

要瞭解自身類別，必先瞭解類別，以及物件生成過程。類別繙自英文class，佢意義為物件分門別類。然而實際上，佢嘅作用係個模，好似造餅嘅模。唔同類別，就係唔同嘅模。

物件，繙自英文object，本身要程式運作時，先至造出來，之後先至可以變。類別好似模咁，造出物件。類別造出來嘅物件，用另一個講法，係類別嘅直接實例，即實例即英文instance。

類別定義成套方法，去介定實例嘅行為。方法繙自英文method，行為即英文behaviour。依啲方法，稱為類別嘅實例方法，繙自英文instance method。

以Smalltalk開始，有種設計思想認為，物件導向程式語言，類別本身都可以為物件。咁依類程式語言，類別本身，亦都係物件。咁類別個物件，就喺定義類別就生出來。類別嘅資料結構方面，除咗有成套實例變數，亦成套定義常數，另外再有成套類別變數，視為類別嘅狀態，所有佢嘅實例都可共用。

以依個背景，就可以講自身類別。件件物件，包括前面講過，類別本身就係物件，都自動黐咗塊貼身膏藥，名叫自身類別。物件嘅自身類別。可以喺自身類別上面，定義方法。依啲方法，就只限喺嗰物件專屬。若果件物件唔係類別，咁就只可以嗰件物件先叫到出來行。若果件物件係類別，咁類別同佢啲承繼子孫類別，都可以用到，咁就同類別方法相若。

自身類別雖然話係類別，但本質只不過另一件物件。

Ruby而言，物件嘅自身類別，都一樣會有承繼。生出物件嘅類別，個類別都會有上一層類別。咁就係上一層類別嘅自身類別。
**港島南岸**（英文：THE SOUTHSIDE），係香港大型發展項目，喺香港島南區黃竹坑香葉道11號，起喺港鐵黃竹坑站上蓋。項目由港鐵公司策劃，每期由唔同發展商興建，係一個結合住宅同商場嘅鐵路上蓋綜合發展計劃。項目前身係黃竹坑邨。

住宅部分
----

### 第一期：晉環

晉環（第一期項目）佔地約1.1公頃（約11.84萬方呎），可以起兩幢住宅大廈，提供大約800伙，樓面面積約57.7萬方呎，預計2022年落成。2017年2月28號，港鐵公佈路勁基建同平安不動產（中國平安子公司）資本合組嘅中資財團怡騰投資有限公司以補地價金額超過46.84億，每方呎約8,119蚊，分紅比例固定為35%攞到項目。港鐵同路勁基建用保密做理由，拒絕透露地價。到2020年11月中，發展商正式就呢個項目註冊「晉環」同「South Land」商標，為開售做預先準備。

### 第二期

第二期地盤面積約9.26萬方呎，鄰近香港仔南朗山道，喺第一期隔離。項目樓面約49.3萬方呎，可以起兩座25層同30層住宅樓宇，提供約600個住宅單位，估計2023年落成。

2017年11月頭收到37份意向書，截標時合共收到10份標書。2017年12月5號，港鐵公佈嘉里建設同信和置業各佔50%股權嘅合資公司High Crown Holdings Limited，以補地價約52.1億元，以項目可以起到樓面面積約49.3萬方呎計算，每方呎樓面補地價約10,576蚊，分紅比例固定係30%，成功投到港鐵黃竹坑站第二期發展項目，補地價約52.1億。

商場
--

商場命名做THE SOUTHSIDE，樓高5層佔地51萬平方呎，設有大約150間商戶，亦設有提供235個泊車位，預計2023年落成。場內設計會以高雅同大自然柔同色系做主調，商場入口設有1.4萬平方呎嘅公共休憩空間，而場內有唔少喺3,000平方呎嘅表演場地。港鐵計劃引入唔同類型嘅商戶，如娛樂同大型綜合超市等，並引入智能科技。

附近地方
----

* 南朗山道熟食市場
* 包玉剛游泳池
* 新會商會陳白沙紀念中學
* 新加坡國際學校（香港）
* 安貧小姊妹會聖瑪利安老院
* 香港警察學院
* One Island South
* 黃竹坑遊樂場

參考
--

1. ↑  〈【全新商場】港島南區人等到頸都長 黃竹坑站上蓋項目定名港島南岸 南區最大商場The SOUTHSIDE 2023年開幕〉. 香港經濟日報. 2021-01-22. 喺2021-01-23搵到.
2. ↑  〈港地皮連下兩城 路勁：陸續有來 與港鐵合作多 單偉豹豪言比得上本地薑〉. 《明報》. 2017-03-20. 喺2021-01-21搵到.
3. ↑  〈黃竹坑站1期料命名為晉環South Land 發展商搶先註冊中英文商標 連簡體版都準備好〉. 《香港經濟日報》. 2020-11-16. 喺2021-01-21搵到.
4. ↑  〈信置等黃竹坑站2期批建2幢25層及30層高住宅〉. on.cc. 2020-02-14. 喺2021-01-21搵到.
5. ↑  黃靜薇 (2017-12-05). 〈港鐵黃竹坑站2期　信置夥嘉里中標　補地價逾52億〉. 《香港01》. 喺2021-01-21搵到.
6. ↑  〈黃竹坑站上蓋物業發展 命名為「港島南岸」〉. 《明報》. 2021-01-21. 喺2021-01-23搵到.
7. ↑  〈【港島南岸】港鐵黃竹坑站商場THE SOUTHSIDE 51萬呎料2023年落成〉. 《香港經濟日報》. 2021-01-21. 喺2021-01-21搵到.

連出去
---

* 港島南岸網頁
**魯朋飛**（粵拼：lou4 pang4 fei1；簡化字：**鲁朋飞**；1993年11月—2015年5月13號）係中國人民解放軍海軍航空兵學院嘅一位飛行員兼革命烈士，遼寧省阜新市人。喺2011年9月加入咗飛行員隊伍，2014年9月正式入咗中國人民解放軍海軍航空兵學院做飛行員。

喺2015年5月13號，佢喺一次飛行嘅訓練入面因為自己揸嘅發動機突然喺上空嗰度着火，喺跳傘嗰時因高度過低加上逃生嘅處理時間太短，最後連同飛機一齊墜毀而死。終年21歲。

死
-

喺2015年5月13號嘅中國人民解放軍海軍航空兵學院嘅一個基地嗰度，其中飛行一團二大隊一中隊教員——姜濤同埋佢嘅學員——魯朋飛，喺遼寧西邊某個機場組織白天搞升降航線訓練，喺佢哋搞點咗個靚嘅着地動作之後再打着火起飛無耐，塔臺嘅飛行指揮員——李萬年發現咗飛機嘅發動機扯咗好多黑煙，即刻嗌飛行員嚟檢查機溫。嗰時飛機差唔多去到機場邊，加上前邊百幾米同佢隔籬嘅地面都係人口密集區，附近有好多村、駕校、廠房、居民樓、醫院、加油站、及商業中心等。如估按飛行教學規範要求噉直線或窄角度轉彎迫降，噉係會搞單震驚全球嘅大慘案出嚟（因為會搞單超大嘅機毀人亡案）。就喺嗰時飛機突然轉右噉掉頭，搞到指揮員O嘴之後跌咗落地面嘅樹林入面爆炸。而姜濤同魯朋飛呢兩位飛行員死咗，地面冇乜損傷。

事發之後
----

喺魯朋飛死咗4日之後，海軍航空兵學院正式批准咗姜濤同魯朋飛成為革命烈士。

睇埋
--

* 姜濤 (飛行員)

攷
-

* 海军两名飞行员牺牲事迹回顾 鲁朋飞姜涛个人生前故事一览 新军事网 （2015-05-26）
* 海军坠机遇难飞行员姜涛与鲁朋飞背景资料及照片 闽南网 （2015-05-26）
* 海军两名飞行员牺牲消息震惊 姜涛、鲁朋飞简介及职业生涯大揭秘 宁夏在线 （2015-05-26）
* 鲁朋飞简历资料照片 鲁朋飞家庭背景 海军飞行员鲁朋飞 人物档案资料库
**馬謖**（190年—228年），字**幼常**，荊州襄陽宜城（今湖北宜城）人。係「馬氏五常」最細嘅。

一生
--

佢後生同佢阿哥馬良出名，一開始喺荊州從事，同劉備嘅軍隊入蜀。馬謖做過綿竹令、成都令、越雋太守，佢才能同才氣叻過人，被諸葛亮睇得起，佢鍾意傾軍事計劃。《三國志》好多次話諸葛亮睇重佢。

佢雖然識軍法但係佢冇實際打仗過，劉備駕崩之前話佢：「馬謖講嘅話大過佢才能，唔得畀佢做重任，要好好睇住佢。」諸葛亮唔認同，畀馬謖做參軍，成日同佢軍議。諸葛亮討伐孟獲嗰陣，馬謖建議諸葛亮心理作戰，諸葛亮用得咗，南中直至蜀漢滅亡都冇大戰。

### 失街亭

228年諸葛亮去祁山嗰陣，佢哋一致贊同唔用宿將魏延同吳懿，建議用馬謖去街亭布陣。但係馬謖布陣唔聽諸葛亮嘅指示，佢嘅副將王平勸佢都唔聽，馬謖話宜家高高在上可以衝擊佢哋，就攞水去山上布陣。呢事被魏將張郃睇到好高興，帶兵斷咗佢嘅水源，包圍馬謖佢哋，放火燒山。呢時馬謖佢哋好肚餓，冇心作戰，全部都亂嗮。當時蜀軍只有放棄隴西三郡，退守漢中。

《三國志·向朗傳》話馬謖同向朗關係好，馬謖自己走佬嗰陣唔話畀諸葛亮知，當時向朗亦係一樣。馬謖被拉去監禁嗰陣，諸葛亮覺得自己有失自律，向朝廷要求自己貶職三級。斬馬謖同佢將軍張休、李盛嚟同全部人道歉，剝咗將軍黃襲等人嘅兵權。呢事《三國志》作者陳壽嘅阿爸因為呢事被髡刑，諸葛亮憎向朗包庇馬謖，畀向朗辭官返成都（《三國志·馬謖傳》話馬謖嗰陣病死）。

### 被處死

《襄陽記》話馬謖死之前寫畀諸葛亮：「明公您視馬謖好似自己嘅仔咁，馬謖亦都當您係老竇，希望您可以好似堯殺鯀而重用禹嘅義，都唔會毀咗我哋嘅關係，我馬謖雖然死咗都唔後悔入黃泉。」馬謖死嗰陣，軍中十萬人落淚，諸葛亮都係喊，親自拜佢，照顧佢嘅仔女一生。

當時蔣琬喺漢中向諸葛亮講：「以前楚文王殺咗成得臣，晉文公聽到好高興，未統一天下就殺咗咁聰明有謀略嘅策士，點解一啲都唔覺得可惜啊？」諸葛亮流淚反駁：「孫武當時得勝過天下人嘅原因，就係用法明確。當時揚干亂咗法律，魏絳就殺咗佢嘅僕人。宜家四海分裂，啱啱開始出兵打仗，如果宜家仲恢復嗰啲廢法，我哋仲用嚟討賊（曹魏）做咩啊！」

家族
--

* 馬良（字季常），馬謖嘅四兄。
	+ 馬秉，馬良嘅仔。

參考
--

* 《三國志‧馬謖傳》
* 《三國志人物事典》
**牧職神學院**（英文：**Christian Ministry Institute**）係香港一間神學院，院址喺新界沙田小瀝源源順圍28號都會廣場。

簡史
--

牧職神學院喺1995年由香港平安福音堂眾堂會聯合發起成立，結合咗1985年喺平安福音堂內部開辦嘅聯堂神學課程，同埋1993年喺香港短宣中心校友會開辦嘅牧職培訓課程而形成嘅校外課程，早期叫「香港基督徒牧職培訓學院」。學院喺1996年4月正式開課，並喺同年6月獲香港政府批准註冊為非牟利慈善團體有限公司。第一年校本部只收兩年全時間文憑科學生，第二年開始招收四年全時間學士科學生，並喺1999年9月1號正式改名為「牧職神學院」，並喺2000年6月有第一屆學士科畢業生畢業。

課程
--

### 校本部

* 道學碩士 (墨爾本神學院合辦；澳洲神學協會認可）
* 道學學士後文憑 (墨爾本神學院合辦；澳洲神學協會認可）
* 聖工學士 (亞洲神學協會認可)
* 聖工文憑 (亞洲神學協會認可)
* 聖經證書 (亞洲神學協會認可)

### 信徒培訓部 (延伸部)

* 聖經專題證書
* 家庭牧養證書
* 日間牧職證書
* 聖經研讀證書
* 職場門徒證書

出面網頁
----

* 牧職神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
一個二維 SOM 學習嘅動畫
**自組織對映**（**self-organizing map**，**SOM**）係一種用非監督式學習嚟行嘅特殊神經網絡，可以攞嚟做降維、聚類分析同數據視覺化等嘅工作。一個自組織對映會有兩浸細胞：輸入層同輸出層，當中輸出層係所謂嘅「特徵地圖」（feature map）。自組織對映用嘅係競爭性學習（competitive learning，指個網絡嘅細胞按某啲基準爭取「對個輸入俾反應」嘅地位），做法如下：當一個有若干個變數嘅個案進入輸入層，個網絡會計算呢個個案同每一粒細胞（喺 SOM 當中叫「權重」）之間嘅歐幾里得距離，而同嗰個個案最近嗰粒細胞係所謂嘅**最合乎單位**（best matching unit，BMU），跟住個網絡會調整 BMU 以及同 BMU 相近嘅細胞嘅權重，即係

{\displaystyle W\_{v}(s+1)=W\_{v}(s)+\theta (u,v,s)\cdot \alpha (s)\cdot (D(t)-W\_{v}(s))}；當中
{\displaystyle s} 係而家做緊第幾步，{\displaystyle t} 係而家睇緊第幾個輸入，{\displaystyle u} 係 {\displaystyle D(t)} 呢個輸入相應嘅 BMU（指呢個 BMU 係第幾粒細胞），{\displaystyle \alpha (s)} 係一個數值下降緊嘅學習系數，而 {\displaystyle \theta (u,v,s)} 係所謂嘅**鄰近函數**（neighborhood function），會俾出喺第 {\displaystyle s} 步嗰陣神經細胞 {\displaystyle v} 同神經細胞 {\displaystyle u} 之間嘅距離。

即係話自組織對映嘅訓練可以想像成以下噉嘅樣：X 軸同 Y 軸反應重點變數嘅數值，每粒細胞都喺呢個空間當中有個位置；藍色嗰笪表示訓練用數據嘅分佈，而嗰個方格係個 SOM，個方格每一條線表示兩粒神經細胞之間嘅連繫；喺學習嘅每一步當中，個程式都會搵出同嗰個個案（白色圓圈）最接近嗰粒細胞（BMU；個網絡俾黃色圓圈包住嗰個節點），然後改變粒 BMU 同相近細胞嘅參數；經過若干步之後，個網絡嘅參數會同原先嘅唔同咗。如果將呢個過程視覺化，可以想像成以下嘅圖解：

攷
-

1. 1 2  Kohonen, Teuvo (1982). "Self-Organized Formation of Topologically Correct Feature Maps". *Biological Cybernetics*. 43 (1): 59–69.
2. 1 2  A Brief Introduction to Self-Organizing Maps. *Towards Data Science*.

| * 睇
* 傾
* 改
機械學習同數據探勘 |
| --- |
| 可以睇埋機械學習詞彙同數據科學 |
| 基本概念 | 人工智能 · 學習 · 運算學習論 · 線性可分性 · 事前數據處理 · 特徵提取 · 知識表示 |  |
| 數學模型 | 

|  |
| --- |
| 迴歸模型 · 決策樹（蒙地卡羅樹搜尋） · 貝葉斯網絡 · 支援向量機 · 關聯規則學習 |
| 神經網絡 | 

|  |  |
| --- | --- |
| 網絡基礎 | 人工神經細胞 · 前饋網絡（感知機 · 多層感知機） |
| 遞迴網絡 | 霍菲特網絡 · 玻茲曼機 · 長短期記憶 · 神經圖靈機 |
| 深度學習 | 卷積網絡 · 受限玻茲曼機（深度信念網絡） · 深度強化學習 |
| 網絡概念 | 反向傳播算法 · 關注機制 · 生成對抗網絡 · 基於流嘅生成模型 |
| 自編碼器 · 脈衝神經網絡 · 自組織對映 · 網絡種類一覽 |

 |

 |
| 最佳化 | 誤差函數 · 爬山演算法 · 梯度下降法 · 全局最佳化 · 正則化 · 變分推斷 · 資訊最大化 |
| 學習範式 | 監督式學習 · 非監督式學習 · 強化學習 · 遺傳演算法 · 主動機械學習 |
| 模型評估 | 自助抽樣法 · 交叉驗證 · 訓練曲線 · 適合度函數 · 過適 |
| 主要應用 | 統計分類（線性分類機） · 表徵學習 · 降維（特徵選擇） · 聚類分析 · 異常檢測 |
| 拉雜相關 | 認知科學 · 電腦科學 · 統計學 · 資訊理論 · 資訊系統、資訊過多同大數據 |
| 機械學習類 · 數據探勘類 |
**陳鑫**（Kim Chan），香港政治人物，曾經做過輔警同民建聯嘅議員助理。

佢曾經參加戴耀廷喺2019年希望爭取民主派喺同年區議會選舉攞到過半議席嘅風雲計劃，但喺9月突然退出，改由李梓成以「素人」身分出選。而陳之後亦消失政壇。

但之後，佢又突然現身2020年香港立法會選舉泛民主派初選嘅「新界西選區協調內部會議」。去到2021年，香港警察引用未經諮詢或香港人同意嘅《港版國安法》，將47名參與初選嘅人拘捕。去到2023年，控方將一段偷拍呢次初選新界西選區協調內部會議嘅片段呈堂，控方雖然未有披露影片來源同拍攝者嘅身分，但有唔同消息來源都指，偷拍者正正係陳鑫。另外，喺英國申請政治庇護嘅屯門前區議員巫堃泰喺社交媒體亦揭露，陳鑫出席新西協調會議後，親中媒體《大公報》同《文匯報》隨即詳細報道會議情況。

人民力量成員梁家聲同埋前觀塘區議會主席蔡澤鴻，分別被指係「引狼入室」嘅人，但佢地都先後否認。之後，陳鑫亦銷聲匿跡，被懷疑成為警方保護證人。

參考
--

1. ↑  〈【47人案】控方呈堂疑「偷拍」片者身分曝光 潛伏戴耀庭旁逾兩年〉. *Radio Free Asia* (香港中文). 喺2023-06-17搵到.
2. ↑  Janep\_au (2023-02-08). 〈47人初選案 偷拍者身份曝光 前議助陳鑫潛伏戴耀廷身邊逾兩年〉. 《棱角媒體》 (香港中文). 喺2023-06-17搵到.
3. ↑  〈潛伏戴耀庭身邊逾兩年 「47人案」偷拍者身分曝光〉. *www.ntdtv.com* (繁體中文). 2023-02-09. 喺2023-06-17搵到.
4. ↑  〈47人案 控方播出初選協調會偷拍片段 拍攝者身份曝光 曾參加「風雲計劃」〉. 《大紀元時報 香港｜獨立敢言的良心媒體》 (香港中文). 2023-02-10. 喺2023-06-17搵到.
**粉筆少女**（2000年—）係對香港一位無公開真名嘅女仔嘅稱呼，因為2014年12月23號凌晨聲援雨遮運動喺金鐘佔領區「連儂牆」用粉筆畫花，畀警方拘捕而出名。

簡歷
--

粉筆少女本身住天水圍。2014年佢一路參與雨遮運動，清場後仍然到金鐘佔領區聲援。12月23號凌晨佢用粉筆喺牆上畫，結果引嚟14名重案組警員用「涉嫌干犯刑事毀壞罪」拘捕。12月28號，警方用個女仔阿爸無力照顧做理由，向法庭申請兒童保護令，接管個女仔，最後個女仔被判入女童院三星期。而外牆亦畀警方用膠帶封鎖，同埋派員通宵看住約莫13個鐘。

消息傳出後，事件引起激烈爭議。學民思潮召集人黃之鋒質疑警方做法。而律師認為用粉筆喺公共地方塗鴉唔算造成毀壞，只可以告佢行為不檢。而佢個粉筆花圖案同相關報道喺facebook「洗版」。學民思潮搞咗個聲援少女聯署，有5.5萬人參加。到2015年1月4號，有超過100名市民響應團體號召，到金鐘連儂牆聲援粉筆少女，人民力量譚得志、「女長毛」雷玉蓮同埋文化監暴成員藝人何韻詩亦有到場支持。

有文章喺網上流傳，指香港罪犯兼易服癖人士練家俊曾經出賣粉筆少女私隱，利用粉筆少女對佢嘅信任，將粉筆少女嘅照片放上親中派愛港之聲嘅討論區，結果令粉筆少女被好多親中派人士跟蹤同騷擾。

出女童院後，粉筆少女曾聲援捍衛沙田、遊覽完上水去屯門，同埋鳩嗚團活動。

參考
--

1. ↑  "Chalk Girl: the protester at the heart of Hong Kong's democracy movement – video". *the Guardian* (英文). 喺2022-06-05搵到.
2. ↑  〈粉筆少女獲准保釋 離開兒童院「唔向不公義低頭」《蘋果日報》 2015-01-01〉. 原著喺2017-08-30歸檔. 喺2016-05-01搵到.
3. ↑  〈連儂牆粉筆繪花　14歲女遭14警圍捕 通宵扣查17小時　律師斥白色恐怖 《蘋果日報》 2014-12-24〉. 原著喺2017-05-07歸檔. 喺2016-05-01搵到.
4. ↑  〈團體連儂牆畫花　聲援粉筆少女《蘋果日報》 2015-01-05〉. 原著喺2016-05-31歸檔. 喺2016-05-01搵到.
5. ↑  〈粉筆少女剖白 : 陳美琪誠信已破產〉. *www.facebook.com* (英文). 喺2022-06-05搵到.`{{cite web}}`: CS1 maint: url-status (link)
列支敦士登大公紋章
**列支敦士登王朝**（德文：Haus Liechtenstein），係統治住中歐國家列支敦士登嘅王朝，因為統治嘅地方而得名。呢個家族成員嘅義務、權利同埋繼承權由家族自己訂嘅法規投票決定，列支敦士登政府同埋國會冇得話事。

歷史
--

列支敦士登王朝起源於下奧地利（維也納附近）嘅列支敦士登城堡，由12世紀開始就一直擁有城堡到依家（響14世紀至1807年期間疑似冇）。祖先海因里希·馮·列支敦士登（？ー1265 年）係列支敦士登城堡、尼科爾斯堡（即依家米庫洛夫）同彼得羅內爾-卡農圖姆嘅領主。

經過幾個世紀，家族已經響米庫洛夫、下奧地利、西里西亞、施泰爾馬克攞到唔少土地，但係呢啲地都封咗畀更高級嘅封建主。因為列支敦士登家族冇世襲領地，所以一直唔可以擁有帝國議會嘅議席。

17世紀開頭，神聖羅馬皇帝魯道夫二世任命咗嚟自列支敦士登家族嘅卡爾做法庭首席管理，大大增加咗家族嘅勢力。響魯道夫二世同細佬馬提亞斯關於領地嘅爭議中，卡爾支持馬提亞斯。馬提亞斯為咗回報卡爾，就響1608年封卡爾做親王，稱號係世襲，稱為卡爾一世。

家族分別響1699年同1712年由霍恩埃姆斯家族買咗施倫堡同華杜茲。1719年，響買賣完成後，神聖羅馬皇帝卡爾六世下令將施倫堡同華杜茲聯合成為一個大公國，並以佢「真誠嘅僕人」列支敦士登親王安東·費奧尼安，將大公國改名叫「列支敦士登」，列支敦士登大公國就咁樣出咗世。之後，列支敦士登成為神聖羅馬帝國成員。

但係自大公國成立之後，家族成員就冇再嚟過自己嘅領地，直至約翰一世·約瑟夫響1806年先至返嚟呢片領土。同年，帝國玩完，列支敦士登成為主權國家，地位響維也納會議得到承認。法蘭茲·約瑟夫一世係列支敦士登第一位有實權嘅統治者。

響1924年，列支敦士登同瑞士締結關稅同盟。呢個王朝響1920年成立咗列支敦士登AG（即依家嘅LGT皇家銀行）。

王位繼承順序
------

現任列支敦士登大公漢斯-亞當二世

* *約翰一世·約瑟夫 (1760–1836)*
	+ *阿洛伊斯二世 (1796–1858)*
		- *約翰二世 (1840–1929)*
		- *法蘭茲一世 (1853–1938)*
	+ *法蘭茲·德·保拉王子 (1802–1887)*
		- *亞爾菲臘王子 (1842–1907)*
			* *阿洛伊斯王子 (1869–1955)*
				+ *法蘭茲·約瑟夫二世 (1906–1989)*
					- **漢斯-亞當二世** (b. 1945)
						* **(1)** 阿洛伊斯王儲 (b. 1968)
							+ **(2)** 約瑟夫·文策爾王子 (b. 1995)
							+ **(3)** 基奧格王子 (b. 1999)
							+ **(4)** 尼庫勞斯王子 (b. 2000)
						* **(5)** 馬克西米連王子 (b. 1969)
							+ **(6)** 阿方斯王子 (b. 2001)
						* **(7)** 康士坦丁王子 (b. 1972)
							+ **(8)** 莫里茲王子 (b. 2003)
							+ **(9)** 班乃迪克王子 (b. 2008)
					- **(10)** 菲臘·伊拉斯謨 (b. 1946)
						* **(11)** 亞歷山大王子 (b. 1972)
						* **(12)** 溫塞斯拉斯王子（英文：Prince Wenzeslaus of Liechtenstein） (b. 1974)
						* **(13)** 魯道夫王子 (b. 1975)
							+ **(14)** 卡爾·路德維希王子 (b. 2016)
					- **(15)** 尼庫勞斯王子 (b. 1947)
						* **(16)** 約瑟夫·伊曼紐王子 (b. 1989)
				+ *卡爾·亞爾菲臘 (1910–1985)*
					- **(17)** 安德烈王子 (b. 1952)
					- **(18)** 格雷格王子 (b. 1954)
				+ *基奧格王子 (1911–1998)*
					- **(19)** 基斯托福王子 (b. 1958)
				+ *海因里希·哈特奈德 (1920–1993)*
					- **(20)** 赫伯圖斯王子 (b. 1971)


|  |  |
| --- | --- |
| 權威控制 | 
* VIAF: 4250155832945033490000
* GND: 118572784
* HDS: 019973
* NKC: jx20060403053

 |
有機化學嘅**順反異構**又叫幾何異構。當分子有唔能夠自由旋轉嘅雙鍵或者環嘅時候，就有可能出現順反異構。無機化學道亦有順反異構，概念基本一樣。

雙鍵
--

若果兩個雙鍵原子上面連住嘅相同或者相似嘅基團喺雙鍵同一邊，就叫做順式。如果喺兩邊，就叫做反式。例如，2-丁烯（有機物）同二亞胺（無機物）都有順反異構。

* 順-2-丁烯（IUPAC 名：(Z)-2-丁烯）順-2-丁烯  
（IUPAC 名：(*Z*)-2-丁烯）
* 反-2-丁烯（IUPAC 名：(E)-2-丁烯）反-2-丁烯  
（IUPAC 名：(*E*)-2-丁烯）
* 順二亞胺順二亞胺
* 反二亞胺反二亞胺

由於空間位阻影響，一般反式異構體熱力學上比順式穩定。

如果兩個雙鍵上面連住嘅基團全部都唔同，亦無相似性，仍然會有幾何異構，但係唔可以直接用順、反來稱呼。對於有機物，仍然可以用*E/Z* 命名法（英文：E-Z notation）。

環
-

雙鍵可以睇成係特殊嘅環（二元環），如果化合物裡面有環，亦會有順反異構，而其中反式異構體重有可能有旋光異構。

* 順-1,2-二氯環己烷（內消旋）順-1,2-二氯環己烷  
（內消旋）
* (S,S)-1,2-二氯環己烷（反-1,2-二氯環己烷其中一種）(*S*,*S*)-1,2-二氯環己烷  
（反-1,2-二氯環己烷其中一種）

無機配合物
-----

平面四邊形或者八面體嘅配合物都會有順反異構，例如順鉑（英文：cisplatinum）係抗癌藥，反鉑就無抗癌作用。

順鉑
**See See TVB**係香港無綫電視旗下其中一個面書專頁，喺2016年10月開張，發佈嘅內容主要係惡搞無綫電視嘅節目，性質有啲係黑紙旗下嘅毛記電視，而佢個名本身都係惡搞網民對無綫電視嘅蔑稱「CCTVB」。

See See TVB推出初期，無綫電視完全無幫佢做過宣傳，而專頁亦無提過同無綫電視有無關係。但係因為專頁次次都搵到無綫電視藝員參演，嗰時網民都大概估到幕後搞手就係無綫電視。之後傳媒亦踢爆專頁係由無綫電視旗下嘅「無記網」公司營運。不過要去到2017年6月，無綫電視準備推出Big Big Channel嗰陣，先至正式承認同See See TVB嘅關係。然而個Facebook專頁同個人網站，除咗招人嘅貼文留嘅電郵地址係屬於tvb.com.hk之外，仲未有標住任何連去無綫電視嘅連結或者標誌。

  

2022年4月20日，See See TVB 改咗名做 See Saw 先，主要播放聲夢傳奇1、2同埋TVB劇集嘅花絮。

參考
--

* 【唔係CCTVB咩？】大台自嘲See See TVB 年輕化救亡
* 「see see TVB」專頁 大台fb玩自嘲

註
-

1. ↑  〈堅5夠人牙 T^T - See See TVB - 帖子〉. *Facebook*. 2022-01-24. 喺2022-01-30搵到.`{{cite web}}`: CS1 maint: url-status (link)
2. ↑  See Saw 先. 〈改咗名半日，冇人問，冇人理〉. *Facebook* (英文). 喺2022-12-24搵到.

出面網頁
----

* See See TVB嘅Facebook頁
* 香港網絡大典：See See TVB
**港九勞工社團聯會**（The Federation of Hong Kong and Kowloon Labour Unions）簡稱**勞聯**，係香港第二大工會聯合組織，同時亦係政治團體；佢哋喺香港立法會有兩個議席。

歷史
--

勞聯嘅歷史，長過渠歸屬嘅職工盟。響1984年11月11號成立，當時成員有一萬五千人，有四個勞工組織及十三個職工會加盟。

隨住時間發展，截至2019年，勞聯而家已經係一個97間成員會、15個贊助團體，合共112個兄弟會嘅聯合會，整體會員人數已經超過九萬人，超越咗成立接近60年嘅港九工團聯合總會。

架構與屬會
-----

以會員大會為最高權力架構，下設常務委員會，再下設執行委員會。執委會設主席、三個副主席、秘書長及財政主任，下設財務部、勞聯智康協會、社區發展等十多個委員會。

今屆（2019-2022）常務委員會主席係林振昇，而勞聯響立法會嘅代表潘兆平、周小松，就係常務委員。

勞聯將旗下工會分為六個行業委員會，分別為：機電行業委員會、服務行業委員會、公務員及資助機構行業委員會、飲食行業委員會、交通運輸行業委員會及資訊電子行業委員會。旗下五十六間成員會，將按著類別成為各行業委員會成員。

同時，勞聯開**東興旅行社**，用收入支持會務。

政治取態
----

由於香港主權移交之後，政治形勢大變，親中華民國嘅工團總會地位大大壓縮，而做過中華民國僑選立法委員嘅工團總會主席陳恩賜，未能接掌退任嘅彭震海響立法局嘅勞工界位置，最後更黯然離開工團；作為泛民主派一員嘅職工盟，就打住反對小圈子選舉旗號，杯葛以工會一會一票形式選舉嘅勞工界立法會功能組別選舉，故此令勞聯響立法會有一展所長嘅空間。

李啟明喺進入立法會後，一直奉行親政府路線，同泛民主派有所分隔，而李鳳英接替李啟明之後，亦一樣行呢條親政府路線，但曾受到職工盟其他執委質疑。亦因為咁，李鳳英喺2012年宣布唔再連任，由潘兆平接棒，2021年，潘兆平唔再冧莊，交棒畀周小松。

勞聯響香港嘅政治光譜中，被劃為建制派。但較鮮為人知嘅係，勞聯其實係泛民主派職工盟八十六個屬會中嘅其中一個，而勞聯嘅代表亦係職工盟二十六名執行委員之一，而且重係當然執行委員。

同時，各泛民主派擁有立法會議席嘅政治團體，喺2007年初舉行「普選盃」足球聯賽，港九勞工社團聯會同時參加。

勞聯總部所在地—長沙灣道、界限街交界嘅深水埗區議會南昌南選區，同樣由勞聯李詠民當選，去到2020年先至易手畀民協李庭豐。

政治參與
----

勞聯一直有喺政治方面發展，1980年代，當時勞聯嘅代表人物李啟明就已經係基本法諮詢委員會委員（諮委），兼且提出過一啲政治制度嘅建議。

同時，勞聯亦開始參與地方行政。1988年，勞聯派過陳偉麟出嚟選區議會，不過輸咗。直到1994年區議會選舉，黃鑑權喺勞聯總部所在嘅南昌南選區贏咗第一個區議會議席返嚟，南昌南呢個位到2019年之前都重喺勞聯手上。

1995年立法局選舉又同工聯會協調，喺勞工界踢走工團總會，攞到一個立法局嘅位，今時今日勞聯仍然靠同工聯會協調維持喺勞工界嘅一席。不過喺之後嘅十零年，勞聯喺選舉呈現守勢，冇再有咩大動作。

直至2011年嘅區議會選舉，勞聯派咗3個人去選，希望突破區議會得一席嘅情況，不過並唔成功，勞聯依然都係得一個區議員。

喺2016年立法會選舉，勞聯除咗喺勞工界由潘兆平出選之外，重以「搭單」嘅形式暗中出選咗2個地區。勞聯副主席譚金蓮同社區主任陳麗紅分別跟工聯會同新思維嘅名單出選新界東同九龍西，不過兩人都冇表明自己同勞聯嘅政治關係。結果佢哋兩個人所屬嘅名單都冇人當選。

2019年第6屆香港區議會選舉，李詠民繼續响南昌南選區尋求冧莊，但由於香港修例風波重未平息，泛民主派贏到開巷，李詠民個議席都易手畀民協李庭豐。

2021年第7屆香港立法會選舉，勞聯派出兩人參選，結果周小松（勞工界功能界別）、林振昇（選委會界別）順利當選，當選率百分百，佢哋喺立法會議席亦加到兩席。

出面網頁
----

* 港九勞工社團聯會嘅官方網站

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
一間位於日本京都名為「貓咪會議」（日文：ねこ会議）嘅貓咪咖啡室。
貓咪咖啡館內通常有貓陪住客人，呢幅圖係台北松山區嘅一間貓咪咖啡室
將啲小食設計成同貓相關嘅形狀係貓咪咖啡館嘅特色
**貓咪咖啡室**係一間以貓做主題嘅咖啡室，佢除咗同普通咖啡室一樣有咖啡同其他飲品零食之外，重會有一啲貓陪住啲客人。除此之外，貓咪咖啡室入面嘅裝飾都往往會有好多同貓有關嘅藝術品，例如牆上面有貓嘅卡通形狀等。

除咗貓咪咖啡室，重有好多以其他動物做主題嘅咖啡室，例如雀等。

詞源
--

自從2015年8月開始，「Cat café」呢個詞語正式俾《牛津英語辭典》網絡版收錄。

歷史
--

1998年，世界上第一間貓咪咖啡室--「貓花園」正式喺台灣台北開張。 呢一個新穎嘅主題吸引咗唔少鍾意貓嘅客人，甚至吸引咗唔少嚟自日本同埋其他國外嘅顧客。後來，貓咪咖啡室嘅新興概念傳咗去日本。2004年，日本第一間貓咪咖啡室「貓的時間」（日文：猫の時間）就喺大阪開張。貓咪咖啡室嘅知名度越嚟越多人知道，而且受到好多顧客嘅歡迎。由於日本國土面積較細，人口較多，唔少日本人都居住喺公寓入面，空間非常有限，所以都唔方便養寵物。貓咪咖啡室呢個概念就成為咗唔少鍾意貓嘅年輕人、又可以緩解工作壓力同娛樂嘅地方。2005年，東京第一間貓咪咖啡室「貓之店」（日文：猫の店）開張，隨後日本嘅貓咪咖啡室產業迅速發展。2005年到2010年期間，日本全國就開咗79間貓咪咖啡室。

參考
--

1. ↑  "From bants to manspreading: what's new in the oxforddictionaries.com" (英文). the Guardian. 2015-08-27. 喺2018-03-04搵到.
2. ↑  【今回のお題】話題の「猫カフェ」に来るお客さんってどんな人たち？. 《日本經濟新聞》 (日文). 2008-05-02. 原著喺2018-03-04歸檔. 喺2018-03-04搵到.
3. ↑  Rachel Poletick (2014-06-04). "A Brief History of the Cat Café". *Mental Floss* (英文). 原著喺2018-03-04歸檔. 喺2018-03-04搵到.
4. ↑  Lindsey Galloway (2012-04-03). "Feline fun in Japan's cat cafes". *BBC* (英文). 原著喺2018-03-04歸檔. 喺2018-03-04搵到.
5. ↑  Tomo Kosuga (2010-02-03). "Meow Meow Meow". *VICE* (英文). 原著喺2018-03-04歸檔. 喺2018-03-04搵到.
**南北共同連絡事務所**（韓文：남북공동연락사무소，北韓叫**北南共同連絡事務所**），又譯**兩韓聯絡辦公室**，係大韓民國（南韓）同朝鮮民主主義人民共和國（北韓）喺開城工業區設立嘅聯絡辦事處，2018至2020年運作。由於南韓同北韓冇正式外交關係，呢個連絡事務所實際上有非正式大使館嘅作用。

事務所嘅前身係2005年起樓、2008年啓用嘅「南北交流協力協議事務所」（韓文：남북교류협력협의사무소）。2018年4月，兩韓政府簽訂《板門店宣言》希望促進和平友好，宣言當中決定喺開城工業區成立兩韓聯絡辦公室，將南北交流協力協議事務所大樓改裝成南北共同連絡事務所。南韓同北韓政府都有派人駐守事務所。

2020年1月，事務所因爲武漢肺炎大流行而暫時停業。2020年6月，北韓方面話南韓政府縱容脫北者批評北韓，因此廢除南北共同連絡事務所，重炸埋事務所嘅大樓。

參考
--

1. ↑  Choe Sang-Hun (14 September 2018). "North and South Korea Open Full-Time Liaison Office at Border". *The New York Times*.
2. ↑  〈남북 '상설 대화창구' 21개월 만에 콘크리트 잔해만 남아〉 〈廿一個月之後，南北「常設對話」得返一地瓦礫〉. Hankyoreh. 16 June 2020.
3. ↑  〈韩国拟8月中旬开设韩朝共同联络处，办公楼选址尚未敲定〉. 喺2020-06-16搵到.
4. ↑  Dagyum Ji (24 October 2018). "Seoul spent USD$8.6 million on inter-Korean liaison office renovation: MOU". *NK News*.
5. ↑  Berlinger, Joshua; Kwon, Jake; Seo, Yoonjung (16 June 2020). "North Korea blows up office used for talks with South". *CNN*.
6. ↑  Joshua Berlinger; Jake Kwon; Yoonjung Seo (16 June 2020). "North Korea blows up liaison office in Kaesong used for talks with South". CNN. 喺16 June 2020搵到.
中間密麻麻係康樂園
**康樂園**（**Hong Lok Yuen**），香港一地，亦係一園，喺大埔以北。園於一九八〇年到一九九三年間，變成住宅區，屬低密度。向北到泰亨坳仔村，向南過三渡坑、梅樹坑入大埔，向東可到林村。康樂園地屬大埔區。

地理
--

康樂園係谷。東靠九龍坑山一脈。西面開闊。

史
-

英國接收新界時記載，康樂園原本係大坑山圍附近一谷。大坑新圍條村，就喺火車軌東面隔離。大坑，卽今日泰亨，新圍由老圍嗰便分支出來。谷中有兩條大涌，流向老圍。老圍有徑越谷，過山到大埔墟，卽今日大埔舊墟。

### 園

康樂園喺大埔道十八咪半左近，原爲農莊，軍人李福林亦居於此。東便係菓園，西便係花園，以住花園新年時，會賣桃花。而內亦有餐廳。

交通
--

九廣鐵路雖然路過依康樂園西邊，但附近並無火車站。交通靠大埔公路。大埔公路有支路叫康樂園路，出入康樂園，內裏有廿幾條街。有自己巴士出入康樂園。大埔公路有康樂園巴士站，不過近三渡坑嗰邊。

園內有幾條路。由康樂園路入，有十字路口，可轉入康樂園市中心徑。直行有打圈嘅康樂西路，去返開初路口。康樂西路去到至東，有康樂東路，東路到尾，又大半個圈去返康樂西路至北位。

大路之外又分叉做二十八街。

* 康樂園第一街
* 康樂園第二街
* 康樂園第三街
* 康樂園第四街
* 康樂園第五街
* 康樂園第六街
* 康樂園第七街
* 康樂園第八街
* 康樂園第九街
* 康樂園第十街
* 康樂園第十一街
* 康樂園第十二街
* 康樂園第十三街
* 康樂園第十四街
* 康樂園第十五街
* 康樂園第十六街
* 康樂園第十七街
* 康樂園第十八街
* 康樂園第十九街
* 康樂園第二十街
* 康樂園第二十一街
* 康樂園第二十二街
* 康樂園第二十三街
* 康樂園第二十四街
* 康樂園第二十五街
* 康樂園第二十六街
* 康樂園第二十七街
* 康樂園第二十八街

註
-

1. ↑  吳灞陵 (1965). 《新界風光》. 香港華僑日報.
座標: 22°31′13″N 113°03′58″E﻿ / ﻿22.52036°N 113.06607°E﻿ / 22.52036; 113.06607

**新會站**（粵拼：san1 wui2 zaam6；英文：Xinhui Station）起響廣東省江門市新會區會城街道東甲村，離開新會市區5公里，個站響2011年1月7號開始用得。

呢個站規劃嗰陣曾經叫做**江門西站**（粵拼：gong1 mun4 sai1 zaam6；英文：Jiangmenxi Station），不過個名俾市民話唔夠清楚，同埋貶低咗新會嘅地位，令到個站名轉做清晰啲嘅**新會站**。

新會站係廣城際軌（江門線）、江恩城軌同深湛鐵路嘅交匯處，亦都係廣珠城軌嘅三個總站之一。因為江門站唔可以同深湛線同時開到，2018年7月1號開始都有啲經過深湛線嘅車停新會站。新會站是江門市內其中一個綜合交通樞紐，旅客可以喺站內實現鐵路、巴士、的士等交通工具嘅直接換乘。附近設有新會汽車站，形成一個集中嘅換乘中心。

站嘅結構
----

呢個站嘅總建築面積大過4萬平方米，站入面有車站大樓、用嚟遮雨冇柱嘅篷、架空月台、停車場等等，架空候車室有3707.7平方米咁大，而月台嘅大細就係10784.6平方米，全個站嘅總高度係25.8米，用鋼嚟整嘅無柱遮雨棚覆蓋咗23936.5平方米咁大嘅地方。

接駁嘅交通
-----

* 310：城軌新會站－人民醫院
* 311：城軌新會站－舊車站（柏麗酒店）
* 321：城軌新會站－石澗公園

相
-

* 新會站嘅月台新會站嘅月台

參考
--

1. ↑  中華人民共和國鐵道部 (2012). 《鐵路電報站名略號（2012）》. 北京: 中國鐵道出版社. p. 147.
2. ↑  鐵路時代 珠海加速度 寫在廣珠城軌開通之際
3. ↑  〈乘"龍"而飛 賞心樂事〉. 廣州日報. 2018-06-29. 原著喺2018-06-29歸檔. 喺2018-08-08搵到.

隔離嘅站
----


|  |  |  |
| --- | --- | --- |
| 上一站 | 中國鐵路 | 下一站 |
| 江門東小欖（匯合主線）← | **新會站**廣珠城軌（江門線） | 江門站→江門站（珠西樞纽） |
|
**陳香梅**（粵拼：can4 hoeng1 mui4；英文：**Anna Chennault**；1923年6月23號—2018年3月30號）係美國華裔嘅政治人，美國志願援華航空隊（飛虎隊）指揮官陳納德將軍嘅遺孀、共和黨派人士，祖籍廣東南海，喺中華民國北平出世。識講粵語。

1944年，陳去咗中華民國中央社昆明分社做外語記者，成咗中央社第一位女記者，呢年仲喺嶺南大學攞埋文學士（主修中文）學位。

1947年，陳同陳納德拉埋天窗。

二戰結束後，佢同陳納德一齊喺美國定居，做咗「中國遊說團」（China Lobby）嘅領軍人物，試過極力游說華府支持蔣介石喺臺灣成立反共政府。1963年俾嗰時總統約翰甘迺迪邀請，成為第一位入白宮做嘢嘅華人。期間亦攞到國際學士院終身榮譽院士同埋做過美國國際合作委員會主席、世界和平大會榮譽主席等席位。

1992年以來，陳香梅試過連續幾年來廣州參加教師節活動同捐助慰問金，仲邀請過廣州市教師代表團到美國、加拿大等地考察。佢喺廣州等12個城市設立埋陳香梅教育基金會，有廣州教育基金會理事、廣州真光中學名譽校長等銜頭。

2018年3月30號，佢因中風出現嘅併發症，喺美國華盛頓特區過身，享壽94歲。

家庭
--

* 亞公廖鳳舒，同廖仲愷係親兄弟，做過中國駐古巴公使、中國駐日本大使；
* 老竇陳應榮，係牛津大學同哥倫比亞大學博士，返華後做過教授、英文報紙《華北郵報》編輯、外交家；
* 老母廖香詞；
* 老公陳納德，飛虎隊指揮官，畀叫做「**飛虎將軍**」；
* 女，陳美華，陳美麗（Cynthia Chennault）

獎
-

* 世界華商基金會世界傑出華人獎

攷
-

* 美國飛虎隊將軍陳納德遺孀陳香梅過世 享年94歲
* "飞虎队"将领陈纳德遗孀、反共说客陈香梅逝世 纽约时报中文网 （2018-04-04）

1. ↑  陈香梅逝世 陈纳德将军遗孀，享年94岁 互聯網檔案館嘅歸檔，歸檔日期2018年4月5號，. 南方都市報     2018年04月05號
2. ↑  〈歷界世界傑出華人獎得獎者〉 (繁體中文). 世界傑出華人獎.